omarkamali/wikipedia-monthly-next huggingface dataset:
ⵉⵎⵉⵍ ⴷⵓⵔⴽⴰⵢⵎ

ⴷⴰⴼⵉⴷ ⵉⵎⵉⵍ ⴷⵓⵔⴽⴰⵢⵎ (15 ⴰⴱⵔⵉⵍ 1858 - 15 ⵏⵓⵡⴰⵏⴱⵉⵔ 1917) ⵉⴳⴰ ⵢⴰⵏ ⵓⵎⵙⵏⴰⵎⵓⵏ ⴰⴼⵕⴰⵏⵚⵉⵚ. ⵉⴳⴰ ⵢⴰⵏ ⵙⴳ ⵉⵎⵙⵙⵔⵙⵍⵏ ⵏ ⵜⵙⵏⴰⵎⵓⵏⵜ ⵜⴰⵜⵔⴰⵔⵜ, ⴷ ⵉⵙⵔⵙ ⵉ ⵜⵎⴰⵙⵙⴰⵏⵜ ⴰⴷ ⵜⴰⵖⴰⵔⴰⵙⵜ ⵉⵥⵍⵉⵏ ⵙⵔⵙ ⴷ ⵍⵍⵉ ⵉⵜⵜⴱⵉⴷⴷⴰⴷⵏ ⵖⴼ ⵜⵥⵕⵉ ⴷ ⵜⵙⵉⵔⵉⵎⵜ ⵙ ⵢⴰⵜ ⵜⴽⴽⵍⵜ. ⵉⵙⵙⵔⵙⵍ ⵙ ⵓⴷⵎ ⴰⵎⴰⴷⴷⵓⴷ ⴰⵖⵢⵓⴷ ⴰⴽⴰⴷⴰⵎⵉ ⴰⴽⴷ ⴷⵓ  ⴱⵡⵉⵣ ⴷ ⴽⴰⵔⵍ ⵎⴰⵔⴽⵙ ⴷ ⵎⴰⴽⵙ ⴼⵉⴱⵔ. ⵉⵍⵍⴰ ⵎⴰ ⵉⵜⵜⵉⵏⵉ ⵎⴰⵙ ⴷ ⵏⵜⵜⴰ ⴰⴷ ⵉⴳⴰⵏ ⴰⵎⵙⵙⵔⵙⵍ ⵏ ⵜⵙⵏⴰⵎⵓⵏⵜ ⵜⴰⵜⵔⴰⵔⵜ.ⵎⴰ ⵉⴳⴰⵏ ⵉⵎⵉⵍ ⴷⵓⵔⴽⴰⵢⵎ (ⵙ ⵜⵄⵕⴰⴱⵜ)

ⵢⵓⵡⵉ ⵜ ⴱⴰⵀⵔⴰ ⴷⵓⵔⴽⴰⵢⵎ ⴳ ⵜⵡⵓⵔⵉⵡⵉⵏ ⵏⵏⵙ ⵙ ⵜⵎⴰⵎⴰⴽⵜ ⵍⵍⵉ ⵙ ⵣⵎⵔⵏ ⵡⴰⵎⵓⵏⵏ ⴰⴷ ⵃⴹⵓⵏ ⴰⵙⵉⴷⴼ ⵏⵏⵙ ⴰⵏⴰⵎⵓⵏ ⴳ ⵓⵣⵎⵣ ⵏ ⵜⴰⵜⴰⵔⴰⵔⵜ, ⵍⵍⵉ ⵉⴳⴰⵏ ⵢⴰⵜ ⵜⵉⵣⵉ ⵏⵏⴰ ⴳ ⵙⵓⵔ ⵓⵔ ⵍⵍⵉⵏ ⵉⵣⴷⴰⵢⵏ ⵉⵏⴰⵎⵓⵏⵏ ⴷ ⵉⵙⴳⴷⴰⵏⵏ ⵉⴱⵍⴷⴰⵢⵏ. ⴷ ⵉⴳ ⵢⴰⵏ ⵡⴰⴽⵓⴷ ⴳ ⵜⵜⵓⵙⴽⴰⵔⵏⵜ ⵜⵎⵔⵙⴰⵍ ⵜⵉⵏⴰⵎⵓⵏⵉⵏ ⵜⵉⵎⴰⵢⵏⵓⵜⵉⵏ.  ⴷ ⵜⴽⴽⴰ ⵜⵜ ⵉⵏⵏ ⵜⴰⵡⵓⵔⵉ ⵏⵏⵙ ⵜⴰⵎⵣⵡⴰⵔⵓⵜ ⵜⴰⵏⴰⵎⵓⵏⵜ ⵜⴰⴷⵙⵍⴰⵏⵜ ⵉⴳⴰ ⵜⵜ ⵖⴼ ⵓⴱⵟⵟⵓ ⵏ ⵜⵡⵓⵔⵉ ⵜⴰⵏⴰⵎⵓⵏⵜ(1893),. ⴳ ⵓⵙⴳⴳⵯⴰⵙ ⵏ 1895 ⵉⵙⴽⵔ ⵜⵓⵟⵟⵓⵜ ⵜⴰⵎⵣⵡⴰⵔⵓⵜ ⵏ "ⵜⴰⵙⵏⴰⵎⵓⵏⵜ ⵜⴰⵡⵕⵓⴱⴱⵉⵜ", ⴰⴼⴰⴷ ⴰⴷ ⵉⴳ ⴰⵙⵍⵎⴰⴷ ⴰⵎⵣⵡⴰⵔⵓ ⵏ ⵜⵙⵏⴰⵎⵓⵏⵜ ⴳ ⴼⵕⴰⵏⵚⴰ. ⴳ ⵓⵙⴳⴳⵯⴰⵙ ⵏ 1898 ⵉⵙⴽⵔ ⵜⴰⵙⵖⵓⵏⵜ "ⴰⵙⴳⴳⵯⴰⵙ ⴰⵏⴰⵎⵓⵏ". ⴰⴷⵍⵉⵙ ⵏⵏⵙ "Le Suicide/ⵜⴰⵎⵏⵖⵉⵎⴰⵏⵜ" (1897), ⵉⵙⴽⵔ ⴳⵉⵙ ⵢⴰⵜ ⵜⵣⵔⴰⵡⵜ ⵉ ⵓⵙⵖⴰⵍ ⵏ ⵜⵎⵏⵖⵉⵎⴰⵏⵜ ⴳⵔ ⵉⵎⵣⴷⴰⵖⵏ ⵉⴽⴰⵜⵓⵍⵉⴽⵉⵢⵏ ⴷ ⵉⴱⵔⵓⵜⵉⵙⵜⴰⵏⵉⵢⵉⵏ ⴷ ⵜⵣⵔⴰⵡⵜ ⴰⴷ ⵜⴳⴰ ⵜⴰⵎⵣⵡⴰⵔⵜ ⴳ ⵢⵉⴳⵔ ⵏ ⵉⵔⵣⵣⵓⵜⵏ ⵉⵏⴰⵎⵓⵏⵏ ⵉⵜⵔⴰⵔⵏ, ⴷ ⵜⵉⵡⵙ ⴳ ⵓⵙⵏⴳⵉⵔⵉ ⴳⵔ ⵜⵙⵏⴰⵎⵓⵏⵜ ⴷ ⵜⵙⵏⵉⵎⴰⵏⵜ ⴷ ⵜⴼⵍⵙⴰⴼⵜ ⵜⴰⵙⵔⵜⴰⵏⵜ. ⴷ ⵉⴼⴽⴰ ⴳ ⵓⴷⵍⵉⵙ ⵏⵏⵙ ⵏ "ⵓⵏⵓⵖⵏ ⵉⴼⵔⴷⴰⵙⵏ ⵏ ⵜⵓⴷⵔⵜ ⵜⴰⵙⴳⴷⴰⵏⵜ" ⵢⴰⵜ ⵜⵥⵕⵉ ⵜⴰⵙⴳⴷⴰⵏⵜ ⵏⵏⴰ ⵉⵙⵎⵣⴰⵣⴰⵍⵏ ⴳⵔ ⵜⵓⴷⵔⵜ ⵜⴰⵏⴰⵎⵓⵏⵜ ⴷ ⵜⴷⵍⵙⴰⵏⵜ ⴳ ⵡⴰⵎⵓⵏⵏ ⵉⵥⵖⵓⵕⴰⵏⵏ ⴷ ⵉⵜⵔⴰⵔⵏ.ⵉⵎⵉⵍ ⴷⵓⵔⴽⴰⵢⵎ (ⵙ ⵜⵄⵕⴰⴱⵜ) 

ⵜⴽⴽⴰ ⵜⵜ ⵉⵏⵏ ⵜⴳⴰ ⴷⴰⵔⵙ ⵜⵙⵏⴰⵎⵓⵏⵜ  ⵜⴰⵙⵏⵎⵔⵙⵍⵜ, ⴰⵛⴽⵓ ⵉⵔⵎⵙ ⵉⵔⵎ ⴰⴷ ⵙ ⵓⵎⴰⵜⴰ ⴷ ⵎⴰⵙ ⵉⴳⴰ ⵜⵉⴷⵎⵎⵉⵡⵉⵏ ⴷ ⵉⵙⵔⵜⴰⵏ ⵏ ⵜⵎⵙⴽⵔⵜ  ⵍⵍⵉ ⵜⵙⵔⵙ ⵜⴳⵔⴱⴰⵣⵜ. 

ⵉⵇⵇⵉⵎ ⴷⵓⵔⴽⴰⵢⵎ ⴳ ⴼⵕⴰⵏⵚⴰ  ⴰⵢⵍⵍⵉⴳ ⵉⴳⴰ ⵜⴰⴳⴳⴰⵍⵜ ⵜⴰⵎⵙⴽⴰⵕⴰⴹⵜ ⴳ ⵜⵓⴷⵔⵜ ⵜⴰⵡⵏⴳⵉⵎⵜ ⵜⴰⴼⵕⴰⵏⵚⵉⵚⵜ ⴰⵔ ⴰⵢⵍⵍⵉⴳ ⵉⵎⵎⵓⵜ ⴳ 1917. ⵉⵙⵙⵎⵏⵉⴷ ⵜⵓⴳⴷⵜ ⵏ ⵜⵏⴰⵡⵉⵏ ⴷ ⵉⴳⵉⵜⵏ ⵏⵏⴰ ⵉⵜⵜⵓⴼⵙⴰⵔⵏ ⵖⴼ ⵜⵓⴳⴷⵜ ⵏ ⵉⵎⵔⵙⵉⵜⵏ, ⵣⵓⵏ ⴷ ⵜⴰⵙⵏⴰⵎⵓⵏⵜ ⵏ ⵜⵓⵙⵙⵏⴰ ⴷ ⵉⵔⴼⵙⴰⵏ, ⴰⴳⵔⴰⵔⴰⵣ ⴰⵏⴰⵎⵓⵏ, ⴷ ⵓⵙⴳⴷ, ⴷ ⵓⵙⵍⴳⵏ ⴷ ⵓⵙⵙⵍⵎⴷ, ⴷ ⵓⵙⴰⵏⴼ ( ⵙ ⵓⵏⴰⵎⴽ ⵏⵏⵙ ⴳ ⵜⵙⵏⴰⵎⵓⵏⵜ). ⴽⵛⵎⵏ ⵙⴳ ⴰⴽⵓⴷⴰⵏⵏ ⵉⵔⵎⴰⵏ ⵏ ⴷⵓⵔⴽⴰⵢⵎ ⵣⵓⵏ ⴷ "ⴰⵏⵓⴳⴳⴰ ⴰⵎⴳⵔⵓ" ⴰⵎⴰⵡⴰⵍ ⴰⵎⴷⵏⴰⵏ.  

 ⵜⵓⴷⵔⵜ ⵏⵏⵙ 
ⵉⵍⵓⵍ ⴷ ⴷⵓⵔⴽⴰⵢⵎ ⴳ ⵜⵎⴷⵉⵏⵜ ⵏ ⵉⴱⵉⵏⴰⵍ ⴳ ⴼⵕⴰⵏⵚⴰ, ⴷ ⵉⵏⴽⵔ ⴷ ⴳ ⵢⴰⵜ ⵜⵡⵊⴰ ⵏ ⵉⵃⴰⵅⴰⵎⵉⵢⵉⵏ ⵏ ⵡⵓⴷⴰⵢⵏ, ⵉⴽⴽⴰ ⵜ ⵉⵏⵏ ⵉⴳⴰ ⵢⴰⵏ ⵓⵏⵍⵎⴰⴷ ⵉⵃⵕⵛⵏ, ⴷ ⵓⵔ ⵉⴽⴽⵉ ⵢⴰⵜ ⵙⵉⵖ ⵉⵎⵎⵓⵜⵜⵉ ⵙ ⵜⵉⵏⵎⵍ ⵜⴰⵏⴰⴼⵍⵍⴰⵜ ⵏ ⵉⵙⵍⵎⴰⴷⵏ ⵍⵍⵉ ⵉⴳⴰⵏ ⵙⴳ ⵜⵎⵓⴼⴰⵢⵉⵏ ⵏ ⵜⵎⵔⵙⴰⵍ ⵏ ⵓⵙⵙⵍⵎⴷ ⴰⵏⴰⴼⵍⵍⴰ ⴳ ⴼⵕⴰⵏⵚⴰ, ⴳ ⵓⵙⴳⴳⵯⴰⵙ ⵏ 1879 ⵍⵍⵉⴳ ⵉⴷⴷⵓⴽⴽⵍ ⴷ ⴽⵔⴰ ⵏ ⵉⵄⵔⵔⵉⵎⵏ ⵏ ⴼⵕⴰⵏⵚⴰ ⵣⵓⵏ ⴷ ⵊⴰⵏ ⵊⵓⵔⵉⵙ ⵏⵖ ⵀⵉⵏⵔⵉ ⴱⵉⵔⵖⵙⵓⵏ, ⵎⴰⵛⴰ ⵓⵔ ⵜ ⴱⴰⵀⵔⴰ ⵜⵙⵙⵓⵙⵎ ⵜⵉⵏⵎⵍ ⴰⵏⵏ, ⴷ ⵉⴷⴷⵓ ⵏⵉⵜ ⴰⴷ ⵉⵜⵜⴰⵔⴰ ⵖⴼ ⵜⴼⵍⵙⴰⵜ ⴷ ⴳ ⵜⴼⵍⵙⴰⴼⵜ ⵏⵏⵙ ⵉⵣⵔⵉ ⴳⵉⵙ "ⵜⴰⴼⵍⵙⴰⴼⵜ ⵙ ⵓⴼⵍⵍⴰ"( ⴳ ⵜⴰⵏⵏⴰⵢⵜ ⵏⵏⵙ). ⵉⴽⴽⴰ ⵜ ⵉⵏⵏ ⴷⵓⵔⴽⴰⵢⵏ ⵓⵔ ⵉⵃⵎⵉⵍ ⵜⵉⵎⵓⵖⵍⴰ ⵜⵉⴼⵍⵙⴰⴼⵉⵏ ⵜⵉⵎⵔⴷⵉⴷⵉⵏ ⴷ ⵜⵎⴰⵙⵙⴰⵏⵜ ⴰⴼⴰⴷ ⴰⴷ ⵜⵉⵍⵉ ⵖⴰⵙ ⵜⵎⴰⵙⵙⴰⵏⵜ, ⴷ ⵓⵢⴰ ⴰ ⵖⴼ ⵉⵔⴰ ⴰⴷ ⵉⵙⴽⵔ ⴳ ⵜⵙⵏⴰⵎⵓⵏⵜ ⵢⴰⵜ ⵜⵎⴰⵙⵙⴰⵏⵜ ⵏⵏⴰ ⵜⵜ ⵉⵜⵜⴰⵡⵉⵏ ⴳ ⵜⵎⵓⴽⵔⵉⵙⵉⵏ ⵏ ⵡⴰⵎⵓⵏ, ⴷ ⴰⴷ ⴼⵍⵍⴰⵙ ⴱⵉⴷⴷⵏ ⴰⴼⴰⴷ ⴰⴷ ⴼⵏ ⵉⵎⵙⵙⴰⵢⵏ ⵏ ⵉⵎⵓⴽⵔⵉⵙⵏ ⴰⵏⵏ ⵙ ⵓⵙⵖⵓⴷⵓ  ⵏ ⵜⵓⵇⵇⵏⵉⵡⵉⵏ ⴳⵔ ⵓⴼⴳⴰⵏ ⴷ ⵡⴰⵎⵓⵏ; ⴷ ⵢⵉⵡⵉ ⵜ ⴱⴰⵀⵔⴰ ⴳ ⵜⵎⵓⴽⵔⵉⵙⵉⵏ ⵜⵉⵙⴳⵎⴰⵏⵉⵏ.ⵜⵓⴷⵔⵜ ⵏ ⵉⵎⵉⵍ ⴷⵓⵔⴽⴰⵢⵎ (ⵙ ⵜⵄⵕⴰⴱⵜ)

 ⵜⴰⵎⵜⵜⴰⵏⵜ ⵏⵏⵙ 
ⵉⵎⵎⵓⵜ ⵉⵎⵉ ⴷⵓⵔⴽⴰⵢⵏ ⴳ 15 ⵏⵓⵡⴰⵏⴱⵉⵔ 1917 ⴳ ⴱⴰⵔⵉⵣ, ⴷ ⵉⵜⵜⵓⵏⴹⴰⵍ ⴳ ⵓⵙⵎⴹⵍ ⵏ ⵎⵓⵏⴱⵔⴰⵏⵙ.

 ⵉⴳⵉⵜⵏ ⵏⵏⵙ 

 ⵖⴼ ⵓⴱⵟⵟⵓ ⵏ ⵜⵡⵓⵔⵉ ⵜⴰⵏⴰⵎⵓⵏⵜ, 1893.
 ⵉⵍⴳⴰⵎⵏ ⵏ ⵜⴱⵔⵉⴷⵜ ⴳ ⵜⵙⵏⴰⵎⵓⵏⵜ, 1895.
 ⵜⴰⵎⵏⵖⵉⵎⴰⵏⵜ, 1897.
 ⵓⵏⵓⵖⵏ ⵉⴼⵔⴷⴰⵙⵏ ⵏ ⵜⵓⴷⵔⵜ ⵜⴰⵙⴳⴷⴰⵏⵜ, 1912
 ⴰⵙⴳⵎⵉ ⴷ ⵜⵙⵏⴰⵎⵓⵏⵜ (1922) 
 ⵜⴰⵙⵏⴰⵎⵓⵏⵜ  ⴷ ⵜⴼⵍⵙⴰⴼⵜ (1925) 
 ⵜⴰⵏⴼⵍⵉⵜ ⵜⴰⴱⵉⴷⴰⴳⵓⵊⵉⵜ(ⴰⵙⴳⵎⴰⵏ) ⴳ ⴼⵕⴰⵏⵙⴰ (1938) 
 ⵜⴰⵎⴰⵙⵙⴰⵏⵜ ⵜⴰⵏⴰⵎⵓⵏⵜ ⴷ ⵓⵙⴽⴽⵉⵔ ( 1970).ⵉⴳⵉⵜⵏ ⵏ ⴷⵓⵔⴽⴰⵢⵎ

 ⵥⵕ ⵓⴳⴳⴰⵔ 

 ⴽⴰⵔⵍ ⵎⴰⵔⴽⵙ
 ⴳⴰⵙⵜⵓⵏ ⴱⴰⵛⵍⴰⵕ
 ⵊⵓⵏ ⴷⵉⵡⵉ
 ⵎⴰⴽⵙ ⴼⵉⴱⵔ

 ⵉⵙⴰⵖⵓⵍⵏ
ⴰⵙⵓⵏⴰⵏ

ⴰⵙⵓⵏⴰⵏhttps://tal.ircam.ma/dglai/search/indexs?session=134466&&val=%E2%B4%B0%E2%B5%99%E2%B5%93%E2%B5%8F%E2%B4%B0%E2%B5%8F&&e=0&&l=0( ⴰⵎⴰⴳⵓⵜ: ⵉⵙⵓⵏⴰⵏⵏ) ⴳ ⵜⵓⴳⵜⵜ ⵏ ⵉⵙⵍⴳⵏⵏ ⴳ ⵓⵎⴰⴹⴰⵍ ⵜⵜⵢⴰⵡⵙⵙⴰⵏ ⵎⴰⵙⴷ ⴳⴰⵏ ⵉⴱⴽⴽⵉⴹⵏhttps://tal.ircam.ma/dglai/search/indexs?session=129587&&val=%D8%AC%D8%B1%D9%8A%D9%85%D8%A9&&e=0&&l=1 ⵜⵉⵎⵥⵥⴰⵏⵉⵏ, ⴳ ⴽⵉⴳⴰⵏ ⵏ ⵉⵙⵔⵓⵙⵏⵏ ⴰⵔ ⴼⵍⵍⴰⵙ ⴰⴽⴽⴰⵏ ⴽⴷⴰ ⵏ ⵜⵎⴰⵔⵔⵓⵜ ⵉⴼⵙⵓⵙⵏ ⵖⴼ ⵜⵉⵏ ⴰⵣⵏⵏⵉⵔⵎⵙⵎⵓⵏ ⴰⵡⴰⵍ, ⴼⴰⵟⵉⵎⴰ ⵥⴰⵀⵕⴰ ⵎⵓⵙⴰⴼⵉⵔ,http://play.google.com/store/apps/details?id=com.elmoussafirfatimazahra.amawal ⴷ ⵜⵓⵙⵉ ⵖⴼ ⵜⵉⵏ ⵉⵏⵏⵓⴼⵏ ⵏ ⵜⵎⵙⵙⵓⴳⵓⵔⵜ. ⴳ ⵜⵓⴳⵜⵜ ⵏ ⵡⴰⴷⴷⴰⴷⵏ ⵜⴰⵎⵔⵔⵓⵜ ⴷⴰ ⵜⴳⴳⴰ ⴽⵔⴰ ⵏ ⵜⴼⴳⵓⵔⵜⴰⵎⴰⵡⴰⵍ ⴰⵣⵔⴼⴰⵏ ⵉⵔⴽⴰⵎ. ⵜⴰⵙⵏⴰ 71. ⵜⵣⵎⵔ ⴰⴷ ⵜⵓⵎⴰ ⵉⵙⵓⵏⴰⵏⵏ ⵉⴱⴽⴽⵉⴹⵏ ⴰⵎ: ⵜⵓⴽⴽⵕⴹⴰ ⵉⴷⴷⵓⵙⵏ, ⵉⵎⴷⴷⵉ ⴰⵎⵉⵡⴰⵏ, 
ⵜⵉⵎⵙⴽⵔⵜ ⵉⵅⵛⵛⵏ, ⴰⵙⵎⵔⵡⵉ ⵉⴼⵙⵓⵙⵏ ⵏ ⵡⴰⵢⴷⴰ ⵏ ⵡⵉⵢⵢⴰⴹ ⴷ ⵉⴱⴽⴽⵉⴹⵏ ⴼⵙⵓⵙⵏ ⵓⵔ ⴷⴰ ⵜⴳⴳⵔⵏ ⵉ ⵜⴼⴳⴳⴰ ⵏ ⵓⴼⴳⴰⵏ ⴷ ⵜⴷⵓⵙⵉ ⵏⵏⵙ.
ⵉⵙⴰⵖⵓⵍⵏ

ⴰⵙⵎⵉⵍ:ⴰⵣⵔⴼ
 ⵉⵙⴰⵖⵓⵍⵏ  
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴱⵉⵜⴰⴳⵓⵔⴰⵙ

ⴱⵉⵜⴰⴳⵓⵔⴰⵙ ⵏⵖ ⴱⵉⵜⴰⴳⵓⵔⵙ ⵙⴰⵎⵓⵙⵉ (570 - 495 ⴷⴰⵜ ⵏ ⵜⵉⵍⴰⵍ) ⵉⴳⴰ ⵢⴰⵏ ⵓⴼⴰⵢⵍⴰⵙⵓⴼ ⴷ ⴰⵎⴰⵙⵙⴰⵏ ⵏ ⵜⵓⵙⵏⴰⴽⵜ ⴰⴳⵔⵉⴽⵉ, ⴷ ⵏⵜⵜⴰⵏ ⴰⵢ ⴰⵢⵙⵏⵜⴰⵏ ⴰⵎⵓⵙⵙⵓ ⴰⴱⵉⵜⴰⴳⵓⵔⵉ ⵖⵉⴽⵍⵍⵉ ⵙ ⵜⵓⵙⵙⴰⵏ ⵜⴰⵏⴼⴰⵍⵉⵜ ⵏⵏⵙ (ⵜⵉⵎⵥⵕⵉ ⵏ ⴱⵓⵜⴰⴳⵓⵔⴰⵙ). ⵍⴽⵎⵏⴰⵖⴷ ⵉⵏⵖⵎⵉⵙⵙⵏ ⴼⵍⵍⴰⵙ ⵣⵖ ⵉⴷⵍⵉⵙⵏ ⵉⵜⵜⵢⵓⵔⴰⵏ ⴷⴼⴼⵉⵔ ⵜⴰⵙⵓⵜⵉⵏ ⵖⴼ ⵜⴰⵎⵜⵜⴰⵏⵜ ⵏⵏⵙ, ⵖⴰⵢⵏ ⴰⴼ ⵉⵇⵇⴰⵏⴷ ⴰⴷ ⵏⵉⵙⵙⴰⵏ ⵎⴰⵙⴷ ⵓⵔ ⵍⵍⴰⵏ ⵓⵎⵍⴰⵏ ⵉⵎⵉⴷⵉⵜⵏ ⵉⵣⴷⵉⵏ ⴷ ⵜⵎⴰⵎⴽⵜ ⵏ ⵓⵙⵡⵉⵏⴳⵎ ⵏⵏⵙ ⴷ ⵜⵡⵓⵔⵉ ⵏⵏⵙ. ⵉⵍⵓⵍ ⵖ ⵜⴰⴳⵣⵉⵔⵜ ⵏ ⵙⴰⵎⵓⵙ ⵉⵍⵎⵎⴰ ⵉⵎⵓⴷⴷⴰ ⵙ ⵜⵎⵉⵣⴰⵔ ⵢⴰⴹⵏⵉⵏ ⵣⵓⵏⴷ ⴰⴳⵔⵉⴽ ⴷ ⵎⵉⵚⵕⴰ ⴷ ⵃⴰⵇⵇⴰⵏ ⵍⵀⵉⵏⴷ ⵓⵍⴰ ⵏⵜⵜⴰⵜ.

ⵉⵍⵎⵎⵓⴷ ⵏⵏⴰ ⵉⵇⵇⵏ ⵙ ⴱⵉⵜⴰⴳⵓⵔⵙ ⴽⵉⴳⴰⵏ ⵜⴳⴰ ⵜⵜⵏ "ⴰⵎⵓⵜⵜⵉ ⵏ ⵉⵎⴰⵏⵏ", ⵏⵏⴰ ⵉⴼⴼⴰⵖ ⵙ ⵜⵙⵓⵍⵜ ⵏ ⵉⵎⴰⵏⵏ ⴷⵉⵎⴰ, ⴷ ⴹⴰⵕⵜ ⵏ ⵜⵎⵜⵜⴰⵏⵜ ⴰⵔ ⴷ ⵜⵓⵔⵔⵉ ⵙ ⵜⴼⴳⴳⴰ ⵜⴰⵎⴰⵢⵏⵓⵜ. ⵉⵥⴹⴰⵕ ⴰⴷ ⵉⴳ ⵓⵍⴰ ⴰⵎⵙⵏⴼⵍⵓⵍ ⵏ ⵜⵖⴰⵍⵜ ⵏ ⴰⵥⴰⵡⴰⵏ ⴰⵖⵣⵓⵔⴰⵏ ⵏⵏⴰ ⵉⵏⵏⴰⵢ ⵎⴰⵙⴷ ⵜⵉⵣⵡⵉⵏⵏⵜⵉⵏ ⴰⵔ ⵜⵎⵓⵙⵙⵓⵏⵜ ⵙ ⵜⵉⵀⵉⵍⵜⵉⵏ ⵏ ⵜⵓⵙⵏⴰⴽⵜ, ⴳⴳⵏ ⴷ ⴰⵖⴱⴰⵍⵓ ⵏ ⵜⴰⵙⴰⵏⴼⵓⵏⵉⵜ ⵉⴼⵉⵙⵙⵏ. ⴰⵔ ⵜⵉⵎⵊⵊⵉⵃⵉⴷⵏ ⵉⵎⵔⵣⵣⵓⵜⵏ ⴳ  ⴱⵉⵜⴰⴳⵓⵔⴰⵙ ⵏⵜⵜⴰⵏ ⴰⴷ ⵉⵙⴱⵓⵖⵍⵏ ⵉⵍⵎⵎⵓⴷⵏ ⵉⵎⵓⵟⵟⵓⵏⵏ ⴷ ⵓⵥⴰⵡⴰⵏ ⵍⵍⵉ ⵏⵏⴰⵏ ⵎⴰⵙⴷ ⵉⴳⴰ ⵡⵉⵏⵙ,ferguson2008, ⵜⴰⵙⵏⴰ 3-5. ⵏⵖ ⵉⵙ ⵜⵜⵢⵓⵙⴱⵓⵖⵍⴰⵏⵜ ⵙⴳ ⵉⵏⴹⴼⴰⵕⵏ ⵏⵏⵙ ⵍⵍⵉ ⵜ ⵉⴷ ⵉⵡⴰⵍⴰⵏ ⵙⵍⴰⵡⴰⵏ ⴰⴽⴽⵯ ⴼⵉⵍⵓⵍⵓⵙ ⴽⵔⵓⵜⵓⵏⵉ. ⴹⴰⵕⵜ ⵏ ⵜⵏⵔⵓⵜ ⵏ ⴽⵔⵓⵜⵓⵏ ⵖⴼ ⵙⵉⴱⴰⵔⵉⵙ ⵜⴰⵎⴰ ⵓⵙⴳⴳⵯⴰⵙ 510 ⴷⴰⵜ ⵏ ⵜⵉⵍⴰⵍⵜ, ⵎⴰⵖⵏ ⵉⵏⴹⴼⴰⵕⵏ ⵏ ⴱⵉⵜⴰⴳⵓⵔⴰⵙ ⴷ ⵉⵎⵡⴰⵙⵙⵏ ⵏ ⵜⴰⴷⵉⵎⵓⵇⵕⴰⵟⵉⵜ, ⵊⴷⵔⵏ ⵜⵉⵎⵚⵕⵉⵢⵉⵏ ⵏ ⵉⴳⵔⴰⵡⵏ ⵏ ⴱⵉⵜⴰⴳⵓⵔⴰⵙ, ⵉⵣⵎⵔ ⵉⵙ ⵏⵖⴰⵏ ⵜ ⴳ ⵓⴷⴰⴳⴰⵣⴰⵎⴰⵡⴰⵍ ⴷⴳⵍⵉ ⵏ ⵉⵔⴽⴰⵎ ⴰⵏⵏ, ⵏⵖ ⵉⵔⵡⵍ ⵙ ⵎⵉⵜⴰⴱⵓⵏⵓⵜ ⵍⵍⵉⴳ ⵉⵎⵎⵓⵜ ⴳ ⵜⵎⵎⵉ ⵏ ⵜⵓⴷⵔⵜ ⵏⵏⵙ.Burkert 1995, ⵜⴰⵙⵏⴰ 299.
ⵉⵙⴰⵖⵓⵍⵏ
ⵉⵏⴰⴽⵓⴼⵏ (ⵓⵏⴳⴰⵍ)

ⵉⵏⴰⴽⵓⴼⵏ  ⵉⴳⴰ ⵢⴰⵏ ⵙⴳ ⵡⵓⵏⴳⴰⵍⵏ  ⵏⵏⴰ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵜⵙⴽⵍⴰ ⵜⴰⵎⴰⵣⵉⵖⵜ,  ⴷ ⵡⵓⵏⴳⴰⵍ ⴰⴷ ⵉⵙⴼⴼⴰⵖ ⵜ ⵉⴷ ⵓⵎⴰⵔⴰ ⴰⵎⵇⵔⴰⵏ ⵎⵓⵃⵎⵎⴰⴷ ⵓⵙⵓⵙ ⵉⵡⵉⵙ ⵏ ⵜⵇⴱⵉⵍⵜ ⵏ ⵉⵃⴰⵃⴰⵏ. ⴷ ⵡⵓⵏⴳⴰⵍ ⴰⴷ ⵉⴼⴼⴰⵖ ⴷ ⴳ ⵓⵙⴳⴳⵯⴰⵙ ⵏ 2017.  ⵓⵏⴳⴰⵍ ⵏ ⵉⵏⴰⴽⵓⴼⵏ ⴳ ⵜⵙⴷⵍⵉⵙⵜ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜⵓⵏⴳⴰⵍ ⵏ ⵉⵏⴰⴽⵓⴼⵏ ⴳ ⵓⵙⵉⵜ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ 

ⴳ ⵡⵓⵏⴳⴰⵍ ⴰⴷ ⵉⴱⴱⵉ ⴳⵉⵙ ⵓⵎⴰⵔⴰ ⴷ ⵜⵖⴰⵔⴰⵙⵜ ⵜⴰⴽⵍⵚⴰⴽⵜ ⵍⵍⵉ ⵙ ⵢⴰⴷⵍⵍⵉ ⵉⵜⵜⵡⴰⵙⵙⵏ ⵡⵓⵏⴳⴰⵍ ⵎⵏⵛⴽ ⴰⵢⴰⴷ. ⵜⵉⴳⴰⵔⵉⵡⵉⵏ ⴰⴷ, ⵙⵏⴼⵍⵏ ⵉⵎⵏⴳⴰⵍⵏ ⵜⴰⵖⴰⵔⴰⵙⵜ ⴷ ⵜⵓⵥⴽⴰ ⵏ ⵜⵎⵙⴰⵔⵉⵏ, ⵕⵥⵏ ⵉⵣⵎⴰⵣ, ⵙⵏⴼⵍⵓⵍⵏ ⵉⵎⴰⵍⵍⴰⵙⵏ...

ⵉⵏⴰⴽⵓⴼⵏ, ⵉⴳⴰ ⵢⴰⵜ ⵜⵓⴳⴳⴰ ⵏ ⵢⴰⵏ ⵡⴰⵡⵡⴰⴼ, ⵉⴼⴽⴰ ⵜⵜ ⵜⵉⵣⵉ ⵍⵍⵉ ⵏⵏ ⵉⵥⵕⴰ ⴽⵔⴰ ⵏ ⵉⴹⴰⴳⴳⵯⵏ ⴷ ⵉⵥⵉⵍⵍⵉⴹⵏ ⵍⵍⵉ ⴳ ⵓⵔ ⵜⵍⵍⵉ ⵜⵓⵔⴷⴰ ⵉⵙ ⵔⴰⴷ ⵙⵙⵓⴽⴼⵏ ⴰⵡⵡⴰⴼ ⴰⵏⵏ, ⴳⵏ ⵜⵉⴳⵉⵔⴰ ⵉ ⵜⵓⴷⵔⵜ ⵏⵏⵙ, ⵓⴽⴰⵏ, ⵓⵔ ⵜⴰ ⴷ ⵍⴽⵉⵎⵏ, ⵢⵓⴳⵉ ⴰⵎⵔ ⴰⴷ ⵉⴼⴽ ⵜⵓⴳⴳⴰ ⵏⵏⵙ ⴷ ⵓⵢⵍⵍⵉ ⴰⴽⴽⵯ ⵉⵙⵙⵏ ⴷ ⵜⵓⴼⵔⴰⵢⵉⵏ ⵏⵏⵙ, ⵓⴽⴰⵏ ⴰⵍⵍⴰⵙ ⵏ ⵡⵓⵏⴳⴰⵍ ⴰⴷ ⴳ ⵜⵉⵍⴰⵡⵜ ⵓⵔ ⵏⵏ ⵜⵣⵔⵉ 20 ⵏ ⵜⵓⵙⴷⵉⴷⵉⵏ ⴰⵔ ⵢⴰⵜ ⵜⵙⵔⴰⴳⵜ, ⴰⵏⵛⴽ ⵍⵍⵉ ⵖⴼ ⵔⴰⴷ ⴷ ⵍⴽⵎⵏ ⵉⵥⵉⵍⵍⵉⴹⵏ ⴰⵡⵡⴰⴼ ⴰⵏⵏ (ⴰⵢⴰⴷ ⵢⵉⵡⵉ ⵜ ⵉⴷ ⵎⴰⵙⵙ ⵍⵃⵙⵏ ⵣⴰⵀⵓⵔ).

ⵉⵙⵜⵉ ⵓⵎⵏⴳⴰⵍ ⴰⵎⴰⵍⵍⴰⵙ ⵍⵍⵉ ⵓⵔ ⵉⴳⵉⵏ ⴰⴼⴳⴰⵏ, ⴰⵡⵡⴰⴼ, ⴰⵡⵡⴰⴼ ⴰⴷ, ⵎⵇⵇⴰⵔ ⵉⴳⵔⵙ ⴳ ⵓⴷⵖⴰⵔ ⵏⵏⵙ, ⵉⵣⵎⵔ ⴰⴷ ⵉⵙⵙⵏ ⴰⵎⵣⵔⵓⵢ ⴷ ⵜⵉⵍⴰⵡⵜ ⴷ ⵢⵉⵎⴰⵍ ⵏ ⴰⵢⵜ ⵓⵃⵛⵎⵓⴹ (ⵓⵙⵓⵏ ⵍⵍⵉ ⴳ ⵙⴰⵔⵏⵜ ⵜⵎⵙⴰⵔⵉⵏ), ⴰⵔ ⴷ ⵉⵜⵜⴰⵡⵉ ⵉⵏⵖⵎⵉⵙⵏ ⵙ ⵓⵢⵍⵍⵉ ⵏⵉⵜ ⵉⵥⵕⵕⴰ ⵏⵉⵖ ⴷ ⴰⵢⵍⵍⵉ ⴰⵙ ⵜⵜⴰⵍⵙⵏ ⵉⴳⴹⴰⴹ ⴷⴰ ⴷ ⵉⴷⴷⵓⴽⴽⵍ ⵎⵇⵇⴰⵔ ⵉⵜⵜⵡⴰⵙⴽⴰⵔ ⴰⴷ ⵜⵏ ⵉⵙⵙⵉⵡⵉⴷ. ⴰⵔ ⵉⵙⵢⴰⴼⴰ ⵓⵍⴰ ⵏⵜⵜⴰ, ⴰⵔ ⵉⵜⵜⴰⴼⵔⴰⵢ ⵣⵓⵏ ⴷ ⴰⴼⴳⴰⵏ.

ⴳ ⵜⴰⵏⵏⴰⵢⵜ ⵉⵏⵓ, ⴰⵔ ⵜⵜⴰⵏⵏⴰⵢⵖ ⵎⴰ ⵙ ⵉⴳⴰ ⵡⵓⵏⴳⴰⵍ ⴰⴷ ⵢⴰⵏ ⵓⵣⴳⵣⵍ ⵏ ⵜⵓⴷⵔⵜ ⵏ ⵜⵎⴰⵣⵉⵔⵜ ⵏⵏⵖ ⵏⵉⵖ ⴷ ⴰⴽⴽⵯ ⵜⴰⵎⴰⵣⵖⴰ, ⵜⴷⴷⵔ ⵢⴰⴷⵍⵍⵉ ⴳ ⵓⴼⵔⴰ ⴷ ⵓⵙⵢⵢⴰ ⴷ ⵜⴰⵢⵔⵉ, ⵉⵎⵉⴽⴽ ⴽⵛⵎⵏ ⵜⵜ ⵉⴷ ⵉⴱⵕⵕⴰⵏⵉⵢⵏ ⵙ ⵜⵅⵏⴷⴰⵍⵍⴰⵙⵜ ⴷ ⵜⵎⵓⵜⵜⴰⵍ, ⵏⴱⴹⵏ ⴳ ⵜⵎⴰⵣⵉⵔⵜ ⴰⵏⵏ, ⴰⵢⵡⴰⵏ ⴰⵔ ⵙⵏⴼⴰⵍⵏ ⴰⵢⵍⵍⵉ ⴷ ⵓⴼⴰⵏ ⵙ ⵓⵢⵍⵍⵉ ⴷ ⵉⵡⵉⵏ, ⵙⵏⴼⵍⵏ ⵟⵟⴰⵍⴱ ⵙ ⵡⴰⵢⵢⴰⴹ ⵍⵍⵉ ⴰⵙⵏ ⵉⴳⵯⴷⵍⵏ ⵜⴰⵡⵓⵔⵉ ⵙ ⵓⵣⵔⴼ ⴷ ⵜⵎⵢⵓⵔⵉⵏ ⵏⵏⵙⵏ (ⴰⵃⵡⴰⵛ) ⴷ ⵜⵎⵢⵉⴷⵉⵔⵜ ⴷ ⵡⵓⴷⴰⵢⵏ ⴰⵢⵍⵍⵉⵖ ⴼⵔⴷⵏⵜ ⵜⴽⵚⵚⴰⴹ ⴷ ⵜⵍⴽⴽⴰⵡⵜ ⴳ ⴰⵢⵜ ⵜⵎⴰⵣⵉⵔⵜ, ⴰⴷⵔⵏ ⵉ ⵢⵉⵅⴼ ... ⵍⵍⵉⵖ ⵜⵎⵎⵓⵜ ⵜⵔⵔⵓⴳⵣⴰ ⴳ ⴰⵢⵜ ⵓⵃⵛⵎⵓⴹ, ⵉⴼⵍ ⵜⵏ ⵡⵉⵏⵥⴰⵕ, ⵉⴷⴷⵓ ⵙ ⵢⴰⵏ ⵢⵉⴼⵔⵉ ⵉⴷⴷⵔ ⴳⵉⵙ ⴷ ⵉⴱⴱⴰ ⴽⵎⵎⵓⵙ (ⵜⴰⵎⵖⴰⵔⵜ ⵉⵔⵡⴰⵙⵏ ⵜⴰⵖⵥⵏⵜ), ⵜⴼⵔⴷ ⵉⵍⵎⵎⴰ ⵜⵡⴽⴽⴰ ⴳ ⵡⵓⵙⵓⵏ, ⴰⵢⵍⵍⵉⵖ ⵜⵍⴽⵎ ⵜⵉⵙⵏⵜ ⵏⵏⵙⵏ. ⴳ ⵜⴳⵉⵔⴰ, ⵓⵛⴽⴰⵏ ⴷ ⴽⵔⴰ ⵏ ⵉⴳⴰⵢⵡⴰⵔⵏ (ⵉⵙⵏⵙⵍⵎⵏ) ⵔⴰⴷ ⴷ ⵙⵎⴷⵏ ⵉⵍⵎⵎⴰ ⵉ ⵡⵓⵙⵓⵏ ⵎⴰ ⴰⴷ ⵉⵅⵚⵚⴰⵏ, ⵉⵔⵉⵏ ⴰⴷ ⵜⵜⵏⴱⴰⴹⵏ ⵓⵍⴰ ⵏⵜⵜⵏⵉ. ⵜⴰⵎⵜⵜⴰⵏⵜ ⵏ ⴽⵎⵎⵓⵙ ⴷ ⵡⵉⵏⵥⴰⵕ ⵜⵍⴰ ⴰⴷⴷⵓⵔ, ⵜⵉⵏ ⵟⵟⴰⵍⴱ ⴷ ⵓⵎⵖⴰⵔ ⵜⴳⴰ ⴰⵙⵔⴳⵎ.

ⵉⴳⴳⵔ ⵏⵏ ⵓⵎⵏⴳⴰⵍ, ⵎⴰⵙⵙ ⵎⵓⵃⵎⵎⴰⴷ ⵓⵙⵓⵙ ⵉ ⵎⵏⵏⴰⵡ ⵉⵙⵏⵜⴰⵍ ⴳ ⵡⵓⵏⴳⴰⵍ ⴰⴷ, ⵉⵙⴰⵡⵍ ⵅⴼ ⵜⴰⵢⵔⵉ ⴷ ⵜⵏⴱⴰⴹⵜ ⴷ ⵓⵙⴳⴷ ⴷ ⵓⴱⵔⵙⵉⵡⴷ, ⴷ ⵜⵎⵓⴹⴰⵏ ⵜⵉⵎⴷⵏⴰⵏⵉⵏ ⴳ ⵜⵎⴰⵣⵉⵔⵜ ⵏ ⴰⵢⵜ ⵓⵃⵛⵎⵓⴹ. ⵓⵏⴳⴰⵍ ⴰⴷ, ⵉⴱⵖⵔ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵉⵎⵎⵉⵎⵏ ⵉⴷⵔⴰⵏ, ⵉⵔⵡⴰⵙ ⵉⵙ ⴼⵍⵍⴰⵙ ⵢⵓⵜ ⵓⵎⵏⴳⴰⵍ ⵜⴰⵎⵎⴰⵔⴰ ⵉⴳⴳⵓⵜⵏ ⵍⵍⵉⵖ ⴰⵔ ⵜ ⵉⵥⵟⵟⴰ, ⴰⵛⴽⵓ ⵉⵙⵙⵓⴳⵜ ⴳⵉⵙ ⵉⵡⴰⵍⵉⵡⵏ ⴳⵔⵙⵉⵏ ⴷ ⵉⵡⴰⵍⵉⵡⵏ ⴷⴷⵔⵏⵉⵏ (ⵢⵉⵡⵉ ⴷ ⵢⴰⴷ ⵎⴰⵙⵙ ⵎⵓⵃⵎⵎⴰⴷ ⴰⵔⵊⴷⴰⵍ ⵅⴼ ⵓⵢⴰⴷ), ⵓⵍⴰ ⴰⵎⴰⵡⴰⵍ ⴰⵎⴰⵣⵉⵖ, ⵉⴼⵙⴰ ⵙⵉⵙ, ⵔⴰⴷ ⵏⵏ ⴳⵉⵙ ⵜⴰⴼⵜ ⵜⴰⵎⴰⵣⵉⵖⵜ ⵏ ⵎⵏⵏⴰⵡⵜ ⵜⵎⵏⴰⴹⵉⵏ ⵏ ⵜⵎⴰⵣⵉⵔⵜ ⵏⵏⵖ, ⴳⵉⵙ ⴰⵎⴰⵡⴰⵍ ⴰⵣⴰⵢⴽⵓ ⵍⵍⵉ ⵉⵜⵜⵢⴰⴼⴰⵏ ⴳ ⵡⴰⵔⵔⴰⵜⵏ (ⵓ ⵜⵓⵏⴰⵔⵜ) ⴷ ⵉⵡⴰⵍⵉⵡⵏ ⵉⵎⴰⵢⵏⵓⵜⵏ ⵜⵜⵡⴰⵙⵙⴰⵏⵏⵉⵏ ⵜⵉⴳⴰⵔⵡⵉⵏ ⴰⴷ. ⵉⴱⵖⵔ ⵡⵓⵏⴳⴰⵍ ⴳ ⵓⵥⵟⵟⴰ ⵏⵏⵙ ⵓⵍⴰ ⵙ ⵡⴰⵏⴰⵡⵏ ⵉⵙⴽⵍⴰⵏⵏ ⵉⵎⵏⵏⴰⵡⵏ, ⴳⵉⵙ ⵓⵎⵉⵢⵏ (ⴰⴳⴹⵉⴹ ⴱⵓ ⵡⵓⵎⵉⵢⵏ) ⴳⵉⵙ ⵜⴰⵏⴹⴹⴰⵎⵜ ⵏ ⵓⵙⴰⵢⵙ ⴷ ⵜⵎⴷⵢⴰⵣⵜ ⵜⴰⵜⵔⴰⵔⵜ.

ⵉⵇⵇⴰⵏ ⴷ ⴰⴷ ⵏⴱⴷⵔ ⵓⵍⴰ ⵎⴰ ⵙ ⵢⴰⴷⵍⵍⵉ ⵉⵜⵜⵡⴰⵙⵙⴰⵏ ⵎⴰⵙⵙ ⵓⵙⵓⵙ ⵙ ⵜⵣⴷⴰⵢⵜ ⵏⵏⵙ ⵉⴷⵔⴰⵏ ⴷ ⵜⵎⵉⵟⵓⵍⵓⵊⵉⵢⵜ, ⵓⴽⴰⵏ ⴰⵔ ⵏⵏ ⴷⴰⵖ ⵏⵜⵜⴰⴼⴰ ⴰⵢⴰⴷ ⴳ ⵡⵓⵏⴳⴰⵍ "ⵉⵏⴰⴽⵓⴼⵏ", ⵙⵍⴰⵡⴰⵏ ⴰⴽⴽⵯ ⵓⵎⵉⵢ ⵏ ⵓⵏⵥⴰⵕ ⴷ ⵜⵙⵍⵉⵜ ⵏⵏⵙ ⴷ ⵢⵉⵖⴼ ⵏ ⵓⵙⴳⴳⵯⴰⵙ ⴰⵎⴰⵣⵉⵖ, ⵓⵛⵛⵏ ⴷ ⵢⵉⵏⵙⵉ...

ⴳ ⵜⴳⵉⵔⴰ, ⵉⵇⵇⴰⵏ ⴷ ⴰⴷ ⵉⵜⵜⵓⵖⵔⴰ ⵡⵓⵏⴳⴰⵍ ⴰⴷ ⵎⵏⵏⴰⵡⵜ ⵜⵡⴰⵍ, ⵉⵖ ⵏⵔⴰ ⴰⴷ ⵏⴷⴷⵓ ⵙ ⵜⵙⴽⵍⴰ ⵜⴰⵎⴰⵣⵉⵖⵜ ⵙ ⵎⵏⵉⴷ, ⵙⵍⴰⵡⴰⵏ ⴰⴽⴽⵯ ⴳ ⵎⴰⴷ ⵉⵥⵍⵉⵏ ⵙ ⵜⵓⵜⵍⴰⵢⵜ ⴷ ⵜⴷⵓⴳⴰⵎⵜ.ⵓⵏⴳⴰⵍ ⵏ ⵉⵏⴰⴽⵓⴼⵏ ⴳ ⵓⵖⵎⵉⵙ ⵏ ⵓⵎⴰⴹⴰⵍ ⴰⵎⴰⵣⵉⵖⵀⵉⵛⴰⵎ ⴼⵓⵡⴰⴷ ⴳⴳⵓⵖⵍⵜ, ⵜⴳⵓⵔⵉ ⵉⵔⵓⴼⴰⵏ, ⴰⵎⴰⴳⵔⴰⴷ ⵖⴼ ⵓⵏⴳⴰⵍ ⴰ, 05 ⵢⵓⵍⵢⵓⵣ 2024, ⵉⵜⵜⵢⴰⵡⵥⵕⴰ ⴰⵙⵙ ⵏ 09 ⵏⵓⵡⴰⵏⴱⵉⵔ 2025.

 ⵥⵕ ⵓⴳⴳⴰⵔ 

 ⵎⵓⵃⵎⵎⴰⴷ ⵓⵙⵓⵙ
 ⵍⵃⵙⵏ ⵣⵀⵓⵔ
 ⵉⵇⵇⵙ ⵢⵉⵖⵔⴷⵎ

 ⵉⵙⴰⵖⵓⵍⵏ
ⵅⵅⵓ ⵏ ⵊⵉⴼⵓⴷⴰⵏ

ⵅⵅⵓ ⵏ ⵊⵉⴼⵓⴷⴰⵏ  (ⵙ ⵜⴼⵕⴰⵏⵚⵉⵚⵜ  : La Bête du Gévaudan /  ⵙ ⵜⵓⴽⵉⵜⴰⵏⵜ : La Bèstia de Gavaudan) ⵉⴳⴰ ⵢⴰⵏ ⵢⵉⵙⵎ ⴰⵎⵣⵔⵓⵢⴰⵏ ⵏⵏⴰ ⵉⵣⴷⵉⵏ ⴷ ⵢⴰⵏ ⵡⵉⵛⵛⵏ ⵏⵖ ⵢⴰⵏ ⵡⴰⵢⴷⵉ ⵏⵖ ⴷ ⴰⵖⵥⵏ ⵏⵏⴰ ⵉⵛⵜⵜⴰⵏ ⵎⴷⴷⵏ, ⴷ ⵅⵅⵓ ⴰⴷ ⵉⵙⵙⵎⵔⵡⵉⵏ ⴷ ⴰⴷ ⵉⵙⵙⵉⵡⴷⵏ ⵜⴰⵙⵃⴹⴰⵡⵜ ⵏ ⵊⵉⴼⵓⴷⴰⵏ ⵍⵍⵉ ⵜⵜ ⵏⵏ ⵉⵎⵉⵍ ⵉⴽⴽⴰⵏ ⴳ ⴼⵕⴰⵏⵙⴰ, ⴳ ⵉⴷⵔⴰⵔⵏ ⵏ ⵎⴰⵔⴳⵔⵉⴷ  ⴳⵔ ⵉⵙⴳⴳⴰⵙⵏ ⵏ 1764 ⴷ 1767.ⵅⵅⵓ ⵊⵉⴼⵓⴷⴰⵏ (ⵙ ⵜⴼⵔⴰⵏⵚⵉⵚⵜ)

 ⴰⵎⵣⵔⵓⵢ ⵏ ⵜⵎⵙⴰⵔⵜ ⴰⴷ 
ⴳⵔ 1764 ⴷ 1767 ⵜⵣⵣⵔⵉ ⴼⵕⴰⵏⵙⴰ ⵢⴰⵏ ⵙⴳ ⵉⵣⵎⴰⵣ ⵏⵏⵙ ⵏⵏⴰ ⴰⴽⴽⵯ ⵉⵙⵙⵉⵡⵉⴷⵏ ⴷ ⵡⵉⴷ ⴰⴽⴽⵯ ⴹⵍⵚⵏⵉⵏ, ⵓⵔ ⴷ ⴳ ⵉⴱⴰⵔⴰⵣⵏ ⵏ ⵉⵎⵏⵉⵖ ⵏⵖ ⴷ ⵉⴱⵔⴳⵎⵎⴰ ⵏ ⵉⴳⵍⵍⵉⴷⵏ, ⵎⴰⵛⴰ ⴳ ⵜⵎⵉⵣⴰⵔ ⵏ ⴱⵕⵕⴰ ⵏ ⵉⵖⵔⵎⴰⵏ ⵏ ⵊⵉⴼⵓⴷⴰⵏ, ⵏⵏⴰ ⴳ ⵏⵏⵓⵎⵏ ⵎⴷⴷⵏ ⴰⴼⵔⴰ. ⵖⵉⵏⵏ, ⴰ ⴳ ⵉⵏⴼⴰⵍⴰⵍ ⵢⴰⵏ ⴱⴰⵖⵔⴰⵔ ⵉⴷⴷⵔⵏ ⵏⴳⵔ ⵡⴰⴷⴷⴰⴳⵏ, ⴰⵔ ⵉⵜⵜⴷⴷⵓ ⵙ ⴽⴽⵓⵥ, ⴰⵔ ⵉⵏⴷⴷⵔ ⵣⵓⵏ ⴷ ⵓⵛⵛⵏ... ⴰⵔ ⵉⵏⵇⵇⴰ ⵣⵓⵏ ⴷ ⵡⴰⴷⴰ ⵎⵉ ⵜⵎⵎⵓⵜ ⵜⵎⵍⵍⴰ ⴳ ⵡⵓⵍ ⵏⵏⵙ.

ⴳ ⵓⵏⴱⴷⵓ ⵏ 1764, ⵜⴽⴽⴰ ⵜⵜ ⵏⵏ ⵢⴰⵜ ⵜⴰⵣⵣⴰⵏⵜ ⴰⵔ ⵓⴽⴰⵏ ⵜⴽⵙⵙⴰ ⴰⵎⵎⴰⵙ ⵏ ⴽⵔⴰ ⵏ ⵉⵎⵔⴷⴰⵍ, ⵙⵉⵖ ⴷ ⵙⵔⵙ ⵉⴼⴼⵖ ⵙⴳ ⵜⴰⴳⴰⵏⵜ ⵢⴰⵏ ⵅⵅⵓ ⵉⴹⵍⵚⵏ ⵉⴳⴰⵏ ⴰⴱⵔⴰⵔⴰⵢ, ⵉⴷⵍ ⵙ ⴽⵔⴰ ⵏ ⵉⵍⵉⵙ ⵉⵣⵓⵔⵏ ⴽⵉⴳⴰⵏ, ⵉⵍⴰ ⴰⴳⵏⴼⵓⵔ ⵉⴽⵜⵓⵔⵏ ⵙ ⵉⵣⵏⵣⴰⵖ ⵎⵇⵇⵓⵔⵏⵉⵏ ⴷ ⵢⴰⵏ ⵓⴱⴰⵏⵏⴰ ⵉⵔⵡⴰⵙⵏ ⴰⵍⴽⴽⵓⴹ. ⵢⴰⴽⵉ ⴷ ⴼⵍⵍⴰⵙ ⵙ ⵜⵊⵓⵀⴰⵍⵉⵜ, ⵜⵏⵊⵎ ⴰⵙ ⵖⴰⵙ ⵙ ⵜⵎⴰⵔⴰ. ⵓⵔ ⵉⴽⴽⵉ ⵍⵃⴰⵍ ⵡⴰⵍⵓ ⴰⵍⵍⵉⴳ ⵏⵏ ⵓⴼⴰⵏ ⵜⴰⴼⴳⴳⴰ ⵏⵏⴰ ⵉⵣⵡⴰⵔⵏ: ⵢⴰⵜ ⵜⵔⴱⴰⵜ ⵉⵜⵜⵓⵙⵙⴼⵔⵖⵏ ⵙⴳ ⵉⴷⵉⵙⴰⵏ ⵏⵏⵙ ⴰⴽⴽⵯ, ⵉⴽⴽⵙ ⵓⴳⴰⵢⵢⵓ ⵏⵏⵙ ⵙⴳ ⵜⵖⵙⵙⴰ ⵏⵏⵙ!

ⴳ ⵎⴰⴷ ⵉⵜⵜⴳⴳⴰⵏ ⴽⵕⴰⴹ ⵉⵙⴳⴳⴰⵙⵏ, ⵉⵍⴽⵎ ⵡⵓⵟⵟⵓⵏ ⵏ ⵉⵏⴰⵖⴰⵏ ⵜⵉⵎⵉⴹⵉ— ⵉⴳ ⵓⵎⴰⵜⴰ ⵏⵏⵙⵏ ⵙⴳ ⵜⵡⵜⵎⵉⵏ ⴷ ⵜⴰⵣⵣⴰⵏⵉⵏ. ⴽⴽⴰⵏ ⵜⵜ ⵏⵏ ⴰⵔ ⵜⵏ ⵉⵏⵏ ⵜⵜⴰⴼⴰⵏ ⴳ ⵉⵎⵔⴷⴰⵍ ⵏⵖ ⴷ ⵜⴰⵎⴰ ⵏ ⵜⴰⴳⴰⵏⵉⵏ, ⵜⵉⵣⵣⴰ ⵏⵏⵙⵏ ⴼⵍⵉⵏⵜ, ⵎⵅⴰⵣⵣⴰⵏⵜ, ⵣⵓⵏ ⵜⵏⵜ ⵙⵎⵅⴰⵣⵣⴰⵏ ⵉⴱⴱⴰⵙⴽⴰⵔⵏ ⵏ ⴽⵔⴰ ⵏ ⵍⵀⵉⵛⵜ, ⵎⴰⵛⵛ ⵙ ⵜⵛⵡⵉ ⵏ ⴽⵔⴰ ⵏ ⵓⵎⵏⵖⵓ ⵉⵏⵜⵍⵏ.ⵜⴰⵎⵙⴰⵔⵜ ⵏ ⵓⵖⵥⵏ ⵏ ⵊⵉⴼⵓⴷⴰⵏ ( ⵙ ⵜⴼⵕⴰⵏⵚⵉⵚⵜ)

ⵏⵏⴰⵏ ⵉⵏⴰⴳⴰⵏ: "ⵏⵥⵕⴰ ⵜ! ⵉⵔⵡⴰⵙ ⵓⵛⵛⵏ ⵎⴰⵛⵛ ⵓⵔ ⵜ ⵉⴳⵉ... ⵢⵓⴳⵔ ⵜ ⵏⵜⵜⴰⵏ, ⵉⴼⵙⵙⵓⵙ ⴼⵍⵍⴰⵙ, ⴳⵉⵏ ⵉⵅⵣⵣⵉⵔⵏ ⵏⵏⵙ ⵉⴳⴰⵛⵓⵔⵏ! ⵓⵔ ⵙⴰⵔ ⵜⵏ ⵉⵜⵜⵓ ⵡⴰⵏⵏⴰ ⵜⵏ ⵉⵎⵏⵉⴷⵏ."
ⵜⴳⵓⵍⴰ ⵏⵏ ⵜⵖⵍⴰⵖⴰⵍⵜ ⵏ ⵉⵙⵖⵔⴰⵙ ⵉⴱⵔⴳⵎⵎⵉ ⵏ ⵓⴳⵍⵍⵉⴷ ⵍⵡⵉⵙ ⵡⵉⵙ 15, ⵏⵏⴰ ⴷ ⵉⴼⴼⵖⵏ ⴰⵔ ⵉⵍⵎⵎⴰ ⵉⵜⵜⵉⵏⵉ ⵀⴰⵜ ⴼⵕⴰⵏⵙⴰ ⵜⵍⵍⴰ ⴳ ⵡⴰⴷⴷⴰⴷ ⵏ ⵉⵎⵏⵖⵉ... ⵓⵔ ⴷ ⴷ ⴽⵔⴰ ⵜⵎⵓⵔⵜ ⵢⴰⴹⵏ, ⵎⴰⵛⴰ ⴷ ⵢⴰⵏ ⵅⵅⵓ ⵏⵏⴰ ⴷ ⵉⴽⴽⴰⵏ ⴰⵔⵡⴰⵙⵙ!

ⵢⵓⵣⵏ ⴷ ⵓⴳⵍⵍⵉⴷ ⵙ ⵎⴰⴷ ⴰⴽⴽⵯ ⴷⴰⵔⵙ ⵢⵓⴼⵏ ⴳ ⵉⵏⴳⵎⴰⵔⵏ, ⵙ ⵉⴱⵓⵔⵉⵢⵏ ⵏⵏⵙⵏ ⵖⵎⴰⵏⵉⵏ ⵙ ⵓⵥⵕⴼ, ⴰⵎⵎⴰⵙ ⵏ ⵉⵀⵍⵍⵉⵍⵏ ⵏ ⵓⴳⴷⵓⴷ ⵏⵏⴰ ⵉⵖⴰⵍⵏ ⵎⴰⵙ ⵜⴷⴷⴰ ⵜⴰⵡⴷⴰ ⴰⴷ ⵜⵙⵎⴰⵔ, ⵙ ⵜⵉⴷⵜ ⵏⵉⵜ, ⵉⴷⴷⴰ ⵢⴰⵏ ⵙⴳ ⵉⵏⴳⵎⴰⵔⵏ ⴰⵔ ⵉⵜⵜⵉⵏⵉ ⵎⴰⵙ ⵉⵏⵖⴰ ⵍⵓⵃⵛ... ⵎⴰⵛⵛ ⴹⴰⵕⵜ ⴽⵔⴰ ⵏ ⵉⵎⴰⵍⴰⵙⵙ ⴽⴰ, ⵓⵔⵔⵉⵏⵜ ⴷ ⴷⴰⵖ ⵜⴼⴳⴳⴰ ⴰⵔ ⴷ ⵜⴻⵜⵜⵓⵎⴰⵏⴻⵏⵜ.

ⴳ ⵢⵓⵏⵢⵓ ⵏ 1767, ⵉⴼⴼⵖ ⵏⵏ ⵢⴰⵏ ⵓⴼⵍⵍⴰⵃ ⵉⵙⵎ ⴰⵙ ⵊⴰⵏ ⴽⴰⵙⵜⵉⵍ ⵖⵔ ⵜⴳⵎⵔⵜ, ⵖⴼ ⵓⵢⵍⵍⵉ ⵙ ⵏⵏⴰⵏ, ⵉⴽⴽⴰ ⵜⵜ ⵏⵏ ⵉⴽⵔⵔⴷ ⵙ ⴽⵔⴰ ⵏ ⵜⵅⴼⵉⴼⵉⵏ ⵏ ⵓⵥⵕⴼ ⴰⴼⵓⵥⴰⵕ, ⵉⴷⴷⵓ ⴰⵍⵍⵉⴳ ⵉⵏⴳⵉⴱⵉⵍ ⴷ ⵍⵓⵃⵛ ⴰⵎⵎⴰⵙ ⵏ ⵜⴰⴳⴰⵏⵜ, ⵉⵙⵙⵓⴼⵖ ⴳⵉⵙ ⵙ ⵓⴱⵓⵔⵉ ⵏⵏⵙ ⵉⵏⵖ ⵜ. ⵙⴳ ⵡⴰⴽⵓⴷ ⴰⵏⵏ ⴰⴷ ⵜ ⵍⴰⵃ, ⴱⴷⴷⵏⵜ ⵜⵢⵜⴰ ⵏⵏⵙ ⵙ ⵢⴰⵜ ⵜⴽⵍⵉⵜ.ⵜⴰⵎⵙⴰⵔⵜ ⵏ ⵅⵅⵓ ⵊⵉⴼⵓⴷⴰⵏ ( ⵙ ⵜⴼⵕⴰⵏⵚⵉⵚⵜ)ⵏⴽⴽⵉⵏ ⴰⵣⴳⵣⴰ, ⴰⵎⴰⴳⵔⴰⴷ ⵖⴼ ⵓⵎⵓⴷⵔ ⴰⴷ (ⵙ ⵜⵎⴰⵣⵉⵖⵜ) , 03 ⵢⵓⵏⵢⵓ 2024, ⵉⵜⵜⵢⴰⵡⵥⵕⴰ ⴰⵙⵙ ⵏ 8 ⵏⵓⵡⴰⵏⴱⵉⵔ 2025.

 ⵎⴰⴷ ⵣⴰ ⵉⴳⴰ ⴱⵓⵅⵅⵓ ⴰⴷ 
ⵓⵔ ⵜⴰ ⵉⵙⵙⵉⵏ ⵢⴰⵏ ⵜⵉⴷⵜ ⵎⴰⴷ ⵜⵜ ⵉⴳⴰⵏ, ⵙⵓⵍ ⵙ ⵡⴰⵙⵙ ⴰⴷ. ⵉⵙ ⴷ ⴽⵔⴰ ⵏ ⵡⵓⵛⵛⵏ ⵉⴳⴰⵏ ⴰⴼⵖⵓⵍ? ⵏⵖ ⴷ ⵉⵙ ⵉⴳⴰ ⴽⵔⴰ ⵏ ⵍⵅⵍⵇ ⵢⴰⴹⵏ ⴷ ⵉⴽⴽⴰⵏ ⴽⵔⴰ ⵏ ⵓⵎⴰⴹⴰⵍ ⵢⴰⴹⵏ? ⵏⵖ ⴷ ⵖⴰⵙ ⴽⵔⴰ ⵏ ⵡⴰⴷ ⵉⵙⴽⵔⵏ ⴰⴳⵏⴼⵓⵔ ⵏ ⵍⵓⵃⵛ, ⵉⵍⵙ ⵉⵍⵎⴰⵡⵏ ⴷ ⵓⵀⵉⴹⵓⵕ ⵏⵏⵙ ⵉⵏⵜⵍ ⵏⵏ ⴳⵉⵙⵏ? ⵉⵍⵍⴰ ⵎⴰⴷ ⵉⵜⵜⵉⵏⵉⵏ ⵎⴰⵙ ⴷ ⴽⵔⴰ ⵏ ⵓⴳⵔⵣⴰⵎ ⴰⵢⴰⵏⵏ ⵉⵔⵡⵍⵏ ⵙⴳ ⵓⵇⵇⴼⵉⵣ ⵏ ⴽⵔⴰ ⵏ ⵓⵏⵎⵖⵓⵔ, ⵏⵖ ⴷ ⴽⵔⴰ ⵏ ⵡⴰⵢⴷⵉ ⵢⴰⵏⵓⵏⵏ ⵖⴼ ⵎⵏⵖⵡⵉⵜ, ⵏⵖ ⴷ ⴰⴽⴽⵯ ⵜⴰⵢⴰⴼⵓⵜ ⵏ ⴽⵔⴰ ⵏ ⴳⴰⵔ ⵉⵔⵉⵎ ⵓⵔ ⵉⴼⴼⵉⵖⵏ, ⵓⵜⵏ ⴰⴷ ⴳⵉⵙ ⴷ ⵙⵙⵔⴽⵙⵏ ⵏⴳⵔ ⵉⵎⵓⴷⴰⵔ ⵓⵔ ⴳⵯⵔⴷⵏⵉⵏ. ⵎⴰⵛⵛ ⵎⴽⵏⵏⴰ ⴽⴰ ⵜⴳⴰ ⵜⵎⵔⴰⵔⵓⵜ, ⴰⴷ ⵉⴳⴰⵏ ⵍⵓⵃⵛ ⵏ ⵜⵉⴷⵜ ⴷ ⵜⴰⵡⴷⴰ ⵙ ⵉⵅⴼ ⵏⵏⵙ... ⵏⵏⴰ ⵢⵓⵙⵙⵏ ⵓⵍⴰⵡⵏ ⵏ ⵎⴷⴷⵏ, ⵉⵙⴽⵔ ⴳ ⵉⴹⵓⵕⴰⵏ ⵏ ⴼⵕⴰⵏⵙⴰ ⴰⵙⴰⵢⵙ ⵏ ⵜⵎⵜⵜⴰⵏⵜ.ⴱⵓⵅⵅⵓ ⴰⴷ ⵎⴰⴷ ⵣⴰ ⵉⴳⴰ

 ⵥⵕ ⵓⴳⴳⴰⵔ 

 ⴼⵕⴰⵏⵚⴰ
 ⵜⴰⵙⵃⴹⴰⵡⵜ ⵏ ⵊⵉⴼⵓⴷⴰⵏ

 ⵉⵙⴰⵖⵓⵍⵏ
ⵉⵣⵎ ⵏ ⵅⵉⵔⵓⵏⵉⵢⵢⴰ

ⵉⵣⵎ ⵏ ⵅⵉⵔⵓⵏⵉⵢⵢⴰ ⵉⴳⴰ ⵢⴰⵏ ⵓⵙⴼⵔⵉⵙ ⴰⵎⵙⵙⴽⵜⴰⵢ ⵉⴱⴷⴷⵏ ⵙ 6 ⵏ ⵢⵉⵎⵉⵜⵔⵓⵜⵏ ⴳ ⵜⵖⵣⵉ ⴰⵎⵎⴰⵙ ⵏ ⵓⵢⵓⵏⴰⵏ, ⵉⵜⵜⵓⵙⴱⴷⴷ ⴳ 338 ⴷⴰⵜ ⵏ ⵜⵍⴰⵍⵉⵜ ⵎⴰ ⵙ ⵜⵜⵔⵔⴰⵏ ⴰⵊⵎⵉⵍ ⴷ ⴰⴷ ⴷ ⵙⵙⴽⵜⴰⵢⵏ ⵙ ⵢⵉⵎⵉⵖ ⵏ ⵅⵉⵔⵓⵏⵉⵢⵢⴰ. ⵜⴰⵎⴰⵖⵜ ⴰⴷ ⵉⵕⵛⵎⵏ ⵢⴰⵜ ⵜⵔⵏⵏⴰⵡⵜ ⵜⴰⵎⵖⵜⴰⵙⵜ ⵉ ⴼⵉⵍⵉⴱ ⵡⵉⵙ ⵙⵉⵏ ⴰⴳⵍⵍⵉⴷ ⵏ ⵎⴰⵇⴷⵓⵏⵉⵢⵢⴰ, ⵖⴼ ⵜⵎⴷⵉⵏⵉⵏ-ⵜⵉⵡⴰⵏⴽⵉⵏ ⵜⵉⵢⵓⵏⴰⵏⵉⵢⵉⵏ, ⴰⵎⵎ ⵟⵉⴱⵜ ⴷ ⵡⴰⵜⵉⵏⴰ.Palairet, Michael. Macedonia: A Voyage through History (Vol. 1, From Ancient Times to the Ottoman Invasions). Cambridge Scholars Publishing, 2016, p. 40 (ⵙ ⵜⴼⵕⴰⵏⵚⵉⵚⵜ)

ⵉⴽⴽⴰ ⵜⵜ ⵉⵏⵏ ⵓⵙⴼⵔⵉⵙ ⵏ ⵢⵉⵣⵎ ⵉⵜⵜⵓⵥⴽⴰ ⴰⴼⴰⴷ ⴰⴷ ⵉⵙⵙⵉⵎⵖⵓⵔ ⵙ ⵡⵉⵍⵍⵉ ⵎⵉ ⴼⴼⵉⵏ ⵢⵉⴷⴰⵎⵎⵏ ⴰⵎⵎⴰⵙ ⵏ ⵢⵉⵎⵉⵖ, Cartledge, Paul. Ancient Greece: A History in Eleven Cities. Oxford University Press, 2009, s/p.(ⵙ ⵜⴼⵕⴰⵏⵚⵉⵚⵜ)ⵙⵍⴰⵡⴰⵏ ⴰⴽⴽⵯ ⵜⴰⴳⵔⵓⵎⵎⴰ ⵜⴰⵎⴽⵏⴰⵙⵜ ⵉⴳⴰⵏ ⵜⵓⴼⵔⵉⵏⵜ, ⵉⵜⵜⵓⵙⵙⴰⵏⵏ ⵉⵎⵉⵍ ⵙ ⵜⵔⴰⴱⴱⵓⵜ ⵜⴰⴼⵓⵥⴰⵕⵜ ⵏ ⵟⵉⴱⵜ. ⵜⴽⴽⴰ ⵜⵜ ⵉⵏⵏ ⵜⴳⴰ ⵢⴰⵜ ⵜⴳⵔⵓⵎⵎⴰ ⵜⴰⵎⵅⵎⴰⵅⵜ ⵉⵙⵎⵓⵏⵏ 300 ⵏ ⵢⵉⵎⵣⵣⵉⴳⵉⵣⵏ — ⵖⴼ ⵓⵢⵏⵏⴰ ⴷ ⵉⵡⵉⵏ ⵢⵉⵎⵣⵎⵎⵉⵎⵏ ⵏ ⵢⵉⵣⵔⵉ — ⵉⵙ ⴱⴹⴰⵏ ⵖⴼ 150 ⵜⵢⵓⴳⴰ ⵏ ⵢⵉⵙⵎⵓⵏⵏ (ⵉⵎⵣⵓⵏⴰⵔⵉⵙⵏ), ⵉⵜⵜⵢⴰⵎⴰⵏ ⵎⴰⵙ ⵢⴰⴷⵍⵍⵉ ⴳⴰⵏ ⵜⴰⴳⵔⵓⵎⵎⴰ ⵜⴰⵎⴽⴰⵏⵙⵜ ⵏⵏⴰ ⴰⴽⴽⵯ ⵢⵓⵖⴷⵏ ⵉⵍⵉⵏ ⵜⴰⵎⵏⵉⵍⵜ (ⵜⴻⵜⵜⵓⴼⵍⴰⵙ) ⴳ ⵓⵢⵓⵏⴰⵏ ⵣⵉⴽⴽ.

ⴳ ⵜⵣⵡⵉⵔⵉ ⵏ ⵜⵙⵓⵜⴰ ⵜⵉⵙ 19, ⵉⵎⴰⵙⵙⴰⵏⵏ ⵏ ⵜⵕⴽⵢⵓⵍⵓⵊⵉⵜ ⵉⵇⵇⴰⵣⵏ ⴷⴷⴰⵡ ⵏ ⵢⵉⵣⵎ ⵏ ⵅⵉⵔⵓⵏⵉⵢⵢⴰ, ⵙⴽⵔⵏ ⵢⴰⵏ ⵓⵣⵓⵣⵣⴼ ⵉⵙⵙⵓⵀⴰⵎⵏ: ⵢⴰⵏ ⵓⵙⵎⴹⵍ ⴰⵎⴳⵔⴰⵡ ⵢⵓⵎⵉⵏ ⵉⵙⴰⴳⵓⵔⵏ ⵏ 254 ⵢⴰⵏ. ⵜⵉⵖⵙⵙⵉⵡⵉⵏ ⴰⵏⵏ, ⵉⵜⵜⵢⴰⵎⴰⵏ ⴱⴰⵀⵔⴰ ⵎⴰ ⵙ ⴳⴰⵏⵜ ⵜⵉⵏ ⵜⴳⵔⵓⵎⵎⴰ ⵜⴰⴼⵓⵥⴰⵕⵜ ⵏ ⵟⵉⴱⵜ, ⵏⵏⴰ ⵎⵉ ⵉⵜⵜⵓⴳⴰ ⵓⴳⵔⵉ ⵙ ⵜⵎⵎⴰⴷ ⵏⵏⵙⵏ ⴰⵎⵎⴰⵙ ⵏ ⵢⵉⵎⵉⵖ. ⵏⵏⴰⵏ ⵎⴰⵙ ⵏⵏⴰⵖⵏ ⵢⵉⵎⴽⵏⴰⵙⵏ ⵙ ⵜⵔⵔⵓⴳⵣⴰ ⴷ ⵜⴱⵖⵙⵜ ⴰⵔ ⵜⵉⴳⵉⵔⴰ, ⴰⵔ ⵉⵍⵎⵎⴰ ⵉⵕⵛⵛⵎ ⵓⵣⵓⵣⵣⴼ ⴰⴷ ⵏ ⵓⵙⵎⴹⵍ ⵏⵏⵙⵏ ⴰⵎⴰⴳⵔⴰⵡ ⴷⴷⴰⵡ ⵏ ⵓⵙⴼⵔⵉⵙ ⴰⵏⵏ ⴰⵎⵙⵙⴽⵜⴰⵢ ⴳⴰⵔ ⵓⵎⵎⵍ ⵏ ⵜⵓⴼⵔⵉⵏⵜ ⴰⴷ ⵏ ⵢⵉⵎⴽⵏⴰⵙⵏ. ⴳⴰⵏ ⵢⵉⵙⴰⴳⵓⵔⵏ ⵏⵏⵙⵏ ⵢⴰⵜ ⵜⵎⴰⵜⴰⵔⵜ ⵉⴷⵓⵙⵏ ⵖⴼ ⵓⵎⵏⵣⴰⵖ ⴰⵙⵏⵉⴷⴰⵎ ⵢⵓⵙⵙⵏ ⴽⵉⴳⴰⵏ ⵏⵏⴰ ⵉⵎⵙⵍⵏ ⴰⵎⵣⵔⵓⵢ ⵏ ⵓⵢⵓⵏⴰⵏ ⴰⵣⴰⵢⴽⵓ.

ⴰⵙⵙ ⴰⴷ, ⴷⴰ ⵉⵜⵜⴱⴷⴰⴷ ⵢⵉⵣⵎ ⵏ ⵅⵉⵔⵓⵏⵉⵢⵢⴰ ⵓⵔ ⴷ ⵖⴰⵙ ⴰⵎⵎ ⵢⴰⵏ ⵓⵣⴰⵎⵓⵍ ⵉ ⵜⵔⵏⵏⴰⵡⵜ ⵎⴰⵛⴰ ⴰⵡⴷ ⴰⵎⵎ ⵢⴰⵏ ⵓⵙⵎⵖⵔ ⵉⵍⵍⴰⵙⵏ ⵉ ⵡⵉⵍⵍⵉ ⴰⴼⵓⴹⵏⵉⵏ ⴳ ⵢⴰⵏ ⵙⴳ ⵢⵉⵎⵉⵖⵏ ⵏ ⵓⵎⴰⴹⴰⵍ ⴰⵇⴱⵓⵔ ⴰⴽⴽⵯ ⵉⴳⴰⵏ ⴰⵎⵣⵔⵉⵔⵉⵢ. ⵓⴽⴰⵏ ⴰⵔ ⴰⵖ ⴷ ⵢⴰⴽⴽⴰ ⵓⵢⴰⴷ ⴰⵡⴷ ⴽⵔⴰ ⵏ ⵢⵉⵙⴰⴳⴳⵯⵏ ⴱⴰⵀⵔⴰ ⵉⵙⵜⴰⵡⵀⵎⵎⴰⵏ ⵖⵔ ⵢⵉⴳⵔ ⵏ ⵢⵉⵎⵏⵖⴰⵏ ⵉⴳⴰⵏ ⵓⵥⵥⵉⵕ ⴳ ⵓⵣⵎⵣ ⴰⴽⵍⴰⵙⵉⴽ, ⴷ ⴰⵡⴷ ⴰⵙⵓⴼⵓ ⴷ ⵜⵔⵔⵓⴳⵣⴰ ⵏ ⵢⵉⵎⴽⴰⵙⵏ ⵉⵎⵎⴰⵖⵏ ⴷⴷⴰⵡ ⵓⴽⵏⵢⴰⵍ ⵏ ⵟⵉⴱⵜ ⵏⵏⴰ ⴷⴰ ⵉⵜⵜⴰⵡⵉⵏ ⵜⴰⵖⴹⴼⵜ. ⵉⵙⵓⵍ ⵓⵎⵙⵙⴽⵜⴰⵢ ⵏ ⵢⵉⵣⵎ ⴰⵔ ⵉⵜⵜⴳⴳⴰ ⵢⴰⵏ ⵡⴰⵏⵙⴰ ⴰⵎⵣⵔⴰⵢ ⵉⵍⴰⵏ ⴰⵜⵉⴳ, ⵉⵍⴷⵉ ⴷ ⵉⵏⵔⵣⴰⴼ ⴷ ⵢⵉⵎⴰⵙⵙⴰⵏⵏ ⵉⵔⵓⵔⴰⵏ ⵜⴰⵢⵏⵉⵜ ⵙ ⵓⵖⵣⴷⵉⵙ ⴰⵏⴰⵥⵓⵕⴰⵏ ⵏ ⵓⵙⴼⵔⵉⵙ ⵏ ⵢⵉⵣⵎ ⴷ ⴰⵡⴷ ⵜⴰⴹⴰⵍⵓⵚⵜ ⵏ ⵜⴳⵔⵓⵎⵎⴰ ⵜⴰⴼⵓⵥⴰⵕⵜ.ⵉⵣⵎ ⵏ ⵅⵉⵔⵓⵏⵉⵢⵢⴰ (ⵙ ⵜⴼⵕⴰⵏⴹⵚⵉⵚⵜ)ⵏⴽⴽⵉⵏ ⴰⵣⴳⵣⴰ, ⴰⵎⴰⴳⵔⴰⴷ ⵖⴼ ⵓⵙⴼⵔⵉⵙ ⴰ (ⵙ ⵜⵎⴰⵣⵉⵖⵜ) , 24 ⴷⵓⵊⴰⵏⴱⵉⵔ 2024, ⵉⵜⵜⵢⴰⵡⵥⵕⴰ ⴰⵙⵙ ⵏ 8 ⵏⵓⵡⴰⵏⴱⵉⵔ 2025.

 ⵥⵕ ⵓⴳⴳⴰⵔ 
ⴰⴳⵔⵉⴽ

 ⵉⵙⴰⵖⵓⵍⵏ
ⴰⵊⴷⵉⵔ ⵏ ⵉⵥⴰⵢⵢⴰⵏ

ⴰⵊⴷⵉⵔ ⵏ ⵉⵥⴰⵢⵢⴰⵏ ⵉⵙ ⴰⵎⴰⵣⵉⵖ ⴷⵉ ⵏⵙⴰ ⵏ ⵜⴰⵎⴰⵣⵉⵖⵜ ⵏ ⵍⵎⵖⵔⵉⴱ، ⵙⵙⴻⵍⴰⵖ ⴳ ⴰⵙⵙⵏⵙ ⴷ ⵍⵍⵖⵔ ⵏ ⵅⵏⵉⴼⵕⴰ. ⴰⵊⴷⵉⵔ ⵉⵙ ⴰⵙⵎⵎⴰⵏ ⴰⴷ ⵙⵙⵉⵏⵉ ⴳ ⵉⴳⵔⴰⵡⴰⵏ ⵏ ⵏⵉⴳⵍⵍⵉⵜ, ⵡⴰⴷⵏ ⵙⵙⴰ ⵜⵓⵜⵍⵉⵎⵜ ⵜⵉⵎⵔⵙⵜ ⵏ ⵉⵥⵍⵉⵎ ⵏ ⵍⵎⵖⵔⵉⴱ. ⴳ ⵜⴰⴳⵓⵔⵜ ⴰⵙⵏⵓⴹ ⵉⵙ ⴰⵙ ⴽⴰⵢⵢⴰⵏ ⵏ ⵜⵓⵙⴳⴰ ⴷ ⵜⴱⴷⴰⵙⵜ, ⵓⵔ ⵉⵙⵎⵎⴰⵏ ⴳ ⵢⵉⴼ ⵍⵍⵉⵙ ⵏ ⵓⵎⵙⴰⵏ.

ⵙⵙⴰ ⵓⵎⴳⵔⴰⴹ ⵜⵉⵎⵓⵛⴰⵜ ⵙⴽⴽⵙ ⵜⵉⴳⵔⴰⵡⵉⵏ, ⵉⵙ ⴽⴰⴳⴳⵣⴰⵏ ⵏ ⵜⵉⵎⵣⵔⵉ ⴷ ⵜⴽⴽⴰⵍⵉⵜ ⵏ ⵉⵥⵍⵉⵎ. ⴰⵊⴷⵉⵔ ⵉⵣⵔⵓ ⵙⵙⴰ ⵜⵓⵜⵍⵉⵎⵜ ⵜⴰⵥⵔⵉⵏⵜ ⴳ ⵍⵎⵖⵔⴰⵡⴰ ⴷ ⵜⵓⴳⵔⵉ ⴰⴷⵔⴰⵡ, ⵓⵔ ⵢⴰⵍⵍⵉ ⵉⴷⴰⵢ ⴳ ⵍⴰⵍⴰⵎ ⵏ ⵜⴰⵙⵏⵏⴰⵡⵜ.

ⴳ ⵓⵣⵣⵓⵔⵉ, ⵉⵙ ⴰⵙⵎⵎⴰⵏ ⴰⵎⵥⵣⴰⵍ ⵏ ⴰⵎⴳⵔⴰⴹ, ⵓⵔⵏⵓ ⵙⵙⴰ ⵜⵓⵙⴳⴰ ⵜⴰⵎⴳⴰⵔⵓⵜ ⴷ ⵜⵓⴱⵓⵙⵜ. ⵜⵙⵎⵍⵜ ⵜⴰⵎⵙⵙⴰⵏⵝ ⴷ ⵓⵙⵙⴰ ⵜⴰⵙⵏⵏⴰⵡⵜ ⵙⴽⴽⵙ: "ⵓⵔⵔⴰⵡ ⵉⵣⵔⵓ ⵖⵔ ⵓⵎⴳⵔⴰⴹ".

ⴳ ⵓⵣⵣⵓⵔ ⵏ ⵜⵓⵙⴷⴰ, ⵉⵙ ⴰⴷⴷⴰ ⵉⵎⵔⵙ ⴳ ⵜⵜⵓⵙⵔⴰ ⵏ ⵉⵣⵓⵔⴰⵏ / ⵉⵣⵔⵓ ⴰⵊⴷⵉⵔ (Festival Izourane), ⵉⴽⵎ ⴰⵎⵓⵙⴳⵎ ⵏ ⵓⵙⴳⵎⴹ ⵏ ⵓⵔⵔⴰⵡ (Festival International Roh Ajdir). ⵜⵓⴱⵔⴰ ⴷⴷⴰ ⵜⴰⵎⵎⴰⵙⵜ ⴷ ⵜⵓⵜⵍⵉⵎⵜ ⵜⴰⵣⵎⵓⵍⵜ ⴳ ⵜⵓⵏⵏⴰ ⵏ ⵡⴰⵍⴰⵍ.

ⵜⴰⵙⵙⵏⴰⵡⵜ: ⵓⵔ ⴶⵔ ⴳ ⵅⵏⵉⴼⵕⴰ ⵓⵔ ⵓⵙⵙⴰⵙ 30 ⴰⴽⵓⵔ ⴳ ⵍⵉⵙⵏⴰ ⴰⵙⴳⵎⴹ.

أجدير (أجدير ني الزايان) هو إحدى المناطق الأمازيغية الواقعة ضمن المجال الجغرافي لإقليم خنيفرة بالمغرب، وتشكّل فضاءً جبليًا مندرجًا ضمن سلسلة جبال الأطلس المتوسط. تتميز المنطقة بطبيعتها الغابوية الكثيفة، وتنوعها الإيكولوجي، وارتباطها التاريخي بالقبائل الأمازيغية الزيانية التي كان لها حضور سياسي بارز في تاريخ المغرب.

تمثل أجدير رمزًا للمقاومة الأمازيغية بقيادة موحى أوحمو الزياني الذي واجه الاستعمار الفرنسي بشجاعة، ويخلد سكان المنطقة ذكراه باعتباره رمزًا للكرامة والصمود. كما تحظى المنطقة بأهمية بيئية نظراً لوجود غابات الأرز والبلوط، والوديان والسهول الصغيرة المناسبة للفلاحة والرعي.

تبعد أجدير عن مدينة خنيفرة بما يزيد عن 30 كيلومترًا تقريبًا، وتعد وجهة للزوار والباحثين والمهتمين بالتراث الأمازيغي.

تقام في المنطقة تظاهرة ثقافية سنوية كبرى تحمل اسم مهرجان روح أجدير (Festival International Roh Ajdir)، ويعرف أيضًا باسم مهرجان إيزوران (Izourane)، وهو مهرجان يحتفي بالتراث الأمازيغي الأصيل، والفنون التقليدية، والشعر، والموسيقى، والأزياء، والصناعات اليدوية.
ⴰⴳⵯⵔⵙⵍ

ⵉⴳⵯⵔⵙⵍⵏ (ⴰⵖⵔⵓⵎ ⵏ ⵡⵓⵍⵍⵉ), ⴷⴰⵙⵏ ⵜⵜⵉⵏⵉ ⴰⵡⴷ ⵉⴷ ⵎⵉⵙⵉⵜ (Mycota), ⴳⴰⵏ ⵢⴰⵜ ⵜⴳⵍⴷⵉⵜ ⵏ ⵉⵎⵓⴷⴰⵔ ⵓⴽⴰⵔⵢⵓⵜ (eucaryotes‌) ⵡⵉⵏⵏⴰ ⵉⴷⵉⴽⵙⵏ ⵉⵖⵙⵙ ⴳ ⵜⴰⵖⵔⴰⵙⵜ ⵏⵙⵙⵏ.  ⵜⴰⴳⵍⴷⵉⵜ ⴰⴷ ⴷⵉⴽⵙ ⴽⵉⴳⴰⵏ ⵏ ⵡⴰⵏⴰⵡⵏ, ⴷⵉⴽⵙ ⵉⵎⵓⴷⴰⵔ ⵉⵎⵣⵢⴰⵏⵏ; ⵎⵉⴽⵔⵓⵙⴽⵓⵒⵉⵏ, ⵓⵔ ⴷⴰⵜⵡⴰⵏⵏⴰⵢⵏ ⵙ ⵡⴰⵍⵏ, ⵉⴷ ⵎⵉⴽⵔⵓ-ⵉⴳⵯⵔⵙⵍⵏ ⵙ ⵜⴰⵖⵔⴰⵙⵜ ⵜⴰⵎⵢⵉⵡⵏⵜ  (ⵜⴰⵎⵜⵜⵓⵏⵜ) ⵏⵖⴷ ⵎⴰⴳⴷ ⵜⴰⵖⵔⴰⵙⵜ  (ⴰⴱⵓⵕⴹ), ⴰⵔ "ⵉⴳⵯⵔⵙⵍⵏ ⵏ ⵓⴼⵍⵍⴰ" ⴷⵉⴽⵙⵏ ⴰⴹⴰⵔ ⴷ ⵉⵅⴼ.
 ⵉⵙⴰⵖⵓⵍⵏ  
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⵃⵎⴰⴷ ⴰⵥⵏⴰⴳ

ⵃⵎⴰⴷ ⴰⵥⵏⴰⴳ (3 ⵢⵓⵍⵢⵓⵣ 1956 - 7 ⵎⴰⵢⵢⵓ 2019), ⵉⴳⴰ ⵢⴰⵏ ⵓⵙⵎⴷⴰⵢ ⴰⵎⵖⵔⵉⴱⵉ ⴰⵎⴰⵣⵉⵖ, ⵉⴳⴰ ⵢⴰⵏ ⵙⴳ ⵉⵏⴰⵥⵓⵕⵏ ⵉⵅⴰⵜⴰⵔⵏ ⵍⵍⵉ ⵉⵙⵎⵓⵏⵏ ⴳⵔ ⵜⵡⵓⵔⵉⵡⵉⵏ ⵜⵉⵎⴰⵣⵉⵖⵉⵏ ⴷ ⵜⵉⵏ ⴷⴰⵔⵉⵊⴰ ⵜⴰⵎⵖⵔⵉⴱⵉⵜ. ⵜⵓⵎⵥ ⵜⵡⴰⴷⴰ ⵏⵏⵙ ⵜⴰⵥⵓⵕⴰⵏⵜ ⵉⵙⴳⴳⵯⴰⵙⵏ ⴼ ⵉⵙⴳⴳⵯⴰⵙⵏ, ⵉⴷⵔⴰ ⴳⵉⵙⵏ ⴳ ⵓⴳⴳⴰⵔ ⵏ 70 ⵏ ⵜⵡⵓⵔⵉⵡⵉⵏ ⵜⵉⵥⵓⵕⴰⵏⵉⵏ ⵜⵉⵎⵢⴰⵏⴰⵡⵉⵏ ⴳⵔ ⵓⵎⵣⴳⵓⵏ ⴷ ⵙⵙⵉⵏⵉⵎⴰ ⴷ ⵜⵉⵍⵉⴼⵉⵣⵢⵓⵏ.ⵙⴱⵔⵉⵏⴳ ⵜⴼ, ⴰⵎⴰⴳⵔⴰⴷ ⵖⴼ ⵓⵥⵏⴰⴳ, 29 ⵖⵓⵛⵜ 2025, ⵉⵜⵜⵢⴰⵡⵥⵕⴰ ⴰⵙⵙ ⵏ 11 ⵏⵓⵡⴰⵏⴱⵉⵔ 2025.

 ⵖⴼ ⵜⵓⴷⵔⵜ ⵏⵏⵙ 
ⵉⵍⵓⵍ ⵓⵏⴰⵥⵓⵕ ⵃⵎⴰⴷ ⴰⵣⵏⴰⴳ ⴳ 3 ⵢⵓⵍⵢⵓⵣ 1956 ⴳ ⵓⵙⵓⵏ ⵏ ⵍⵄⴽⴽⴰⵔⵉ ⴳ ⵜⵖⵔⵎⵜ ⵏ ⵕⵕⴱⴰⵟ ⴳ ⵢⴰⵜ ⵜⵡⵊⴰ ⵉⵍⴰⵏ ⵉⵥⵓⵕⴰⵏ ⵉⵙⵓⵙⵉⵢⵏ. ⵉⵣⵣⵔⵉ ⵢⴰⵏ ⵓⴳⵣⵣⵓⵎ ⵙⴳ ⵜⵎⵥⵉ ⵏⵏⵙ ⴳ ⵕⵕⴱⴰⵟ, ⵉⵖⵔⴰ ⴷⵉⴳⵙ ⴳ ⵜⵉⵏⵎⵍ ⵏ "ⴰⵎⵓⵖⵍⵉ ⵉⴼⵓⵍⴽⵉⵏ" ⴳ ⵓⵙⵓⵏ ⵏ ⵓⴳⴷⴰⵍ, ⴷⴰⵜ ⴰⴷ ⵉⵎⵎⵓⴷⴷⵓ ⴷ ⵜⵡⵊⴰ ⵏⵏⵙ ⵙ ⵜⵖⵔⵎⵜ ⵏ ⵡⴰⵏⴼⴰ (ⵜⵉⴳⵎⵎⵉ ⵜⵓⵎⵍⵉⵍⵜ).

ⴳ ⵓⵙⴳⴳⵯⴰⵙ ⵏ 1976, ⵉⴽⵛⵎ ⵙ ⵜⵡⵓⵔⵉ ⵜⴰⵙⵔⴷⴰⵙⵜ ⴳ ⵜⴽⴰⴷⵉⵎⵉⵜ ⵜⴰⵙⵔⴷⴰⵙⵜ ⵏ ⵎⴽⵏⴰⵙ. ⴹⴰⵕⵜ ⵏ ⵎⴰⵢⴷ ⵉⵙⴰⵍⴰ ⵜⵉⵣⵉ ⵏ ⵜⵡⵓⵔⵉ ⵏⵏⵙ ⵜⴰⵙⵔⴷⴰⵙⵜ, ⵉⵙⵡⵓⵔⵉ ⴳ ⵜⵓⴳⴷⵜ ⵏ ⵜⵡⵓⵔⵉⵡⵉⵏ ⵜⵉⵎⵢⴰⵏⴰⵡⵉⵏ, ⵉⵙⵡⵓⵔⵉ ⴰⵎ ⵓⵎⴰⵡⴰⵙ ⵏ ⵓⵎⵙⵉⴹⵏ ⴳ ⵢⴰⵏ ⵓⵃⴰⵏⵓ ⵏ ⵜⵉⵎⵙⵙⵓⵢⵉⵏ ⵏ ⵓⴳⴰⵣ, ⵉⵍⵎⵎⴰ ⴳ ⵢⵉⴳⵔ ⵏ ⵜⵙⵙⵓⵏⵙⴰ, ⴷ ⴰⵡⴷ ⵉⵙⵡⵓⵔⵉ ⴳ ⵜⴽⵔⵣⴰ(ⵜⴼⵍⵍⴰⵃⵜ) ⴷ  ⴱⴰⴱⴰⵙ, ⴷⴰⵜ ⵉⵇⵇⵉⵎ ⴰⵎ ⵓⵎⵙⵖⴰⵏ ⴳ ⵓⵙⵉⵔⴰ ⴰⵏⴰⵎⵓⵔ ⵏ ⵓⵥⴰⵕⵓⵕ.

 ⴰⵣⴰⵣⵓ ⵏⵏⵙ ⴰⵥⵓⵕⴰⵏ 
ⵉⵙⵙⵏⵜⵉ ⵓⵥⵏⴰⴳ ⴰⵣⴰⵣⵓ ⵏⵏⵙ ⴰⵥⵓⵕⴰⵏ ⵣⵉⴽⴽ, ⵍⵍⵉⴳ ⵉⵙⵙⵎⵏⵉⴷ ⵜⴰⵎⵣⴳⵓⵏⵜ ⵏⵏⵙ ⵜⴰⵎⵣⵡⴰⵔⵓⵜ ⴳ ⵓⵙⴳⴳⵯⴰⵙ ⵏ 1973 ⵖⴼ ⵓⵙⴰⵢⵙ ⵏ ⵜⴰⴷⴷⴰⵔⵜ ⵉⵄⵔⵔⵉⵎⵏ ⴳ "ⴷⵔⴱ ⵖⵍⵍⴼ" ⴳ ⵡⴰⵏⴼⴰ. ⴷ ⴰⵡⴷ ⵉⴽⴽⴰ ⵜ ⵉⵏⵏ ⴰⵔ ⵉⵙⵙⵎⵏⵉⴷ ⵜⵓⴳⴷⵜ ⵏ ⵉⴼⵕⵕⵉⵊⵏ ⵏ ⵜⵉⴼⴰⵡⵜ ⵉ ⵡⴰⵣⵣⴰⵏⵏ ⴳ ⵓⵙⴳⵔⴰⵡ ⵏ ⵉⵄⵔⵔⵉⵎⵏ ⴳ ⴱⵓⵛⵏⵜⵓⴼ. ⵎⴰⵛⴰ ⴳ ⴹⴰⵕⵜ ⵏ ⵓⵢⴰ ⵙⴱⵣⵣⵉⵣⵉⵏ ⴼⵍⵍⴰⵙ  ⵉⴱⴱⴰⵢⴹⴰⵕⵏ ⵏ ⵜⵡⵓⵔⵉ ⵏⵏⵙ ⴰⴷ ⵏⵏ ⵢⴰⴳⴳⵓⴳ ⵖⴼ ⵓⵎⵣⴳⵓⵏ ⵉⵙⴳⴳⵯⴰⵙⵏ ⴼ ⵉⵙⴳⴳⵯⴰⵙⵏ.

ⵎⴰⵛⴰ ⵢⵓⵔⵔⵉ ⴷ ⵙⵓⵔ ⵙ ⵜⵓⴳⴷⵜ ⵏ ⵜⵣⵎⵔⵜ  ⵙ ⵓⵙⴰⵢⵙ ⴰⵥⵓⵕⴰⵏ, ⵉⴽⴽⴰ ⵜ ⵉⵏⵏ ⵓⵙⵏⵜⵉ ⵏⵏⵙ ⴰⴷⵜⵜⴰⵏ ⴳ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⵉⵙⵙⵏⵜⵉ ⴳ "ⵜⴰⵎⵎⴰⵔⴰ ⵏ ⵜⵓⴷⵔⵜ" ⴳ ⵓⵙⴳⴳⵯⴰⵙ ⵏ 1994. ⵙⴳ ⵓⵣⵎⵣ ⴰⵏⵏ, ⵉⴷⵔⴰ ⴳ ⵓⴳⴳⴰⵔ ⵏ 70 ⵏ ⵜⵡⵓⵔⵉⵡⵉⵏ ⵜⵉⵥⵓⵕⴰⵏⵉⵏ, ⴷ ⴰⵡⴷ ⵢⵓⵎⴰⵏ ⴷ ⴳ ⵜⵓⴳⴷⵜ ⵏ ⵉⵣⴷⴰⵢⵏ ⵏ ⵓⵙⵓⵙⵙⵏ.

 ⵉⵙⴳⴳⵯⴰⵙⵏ ⵏⵏⵙ ⵉⵎⴳⴳⵓⵔⴰ ⴷ ⵜⵎⵜⵜⴰⵏⵜ ⵏⵏⵙ 
ⴳ ⵉⵙⴳⴳⵯⴰⵙⵏ ⵏⵏⵙ ⵉⵎⴳⴳⵓⵔⴰ, ⵉⵎⵎⴰⵖ ⵓⵣⵏⴰⴳ ⴷ ⵢⴰⵏ ⵡⴰⵟⵟⴰⵏ ⵉⵅⴰⵜⵔⵏ ⵍⵍⵉ ⵜ ⵢⵓⴷⵊⴰⵏ ⴰⴷ ⵉⵇⵇⵉⵎ ⵖⴰⵙ ⴳ ⵜⴳⵎⵎⵉ ⵏⵏⵙ ⴳ ⵓⵙⵓⵏ ⵏ ⵕⵕⵎⵍ ⴳ ⵉⵏⵣⴳⴳⴰⵏ (ⵜⴰⵙⴳⴰ ⵏ ⵓⴳⴰⴷⵉⵔ), ⴷ ⵉⴷⴷⵔ ⴳ ⵢⴰⵜ ⵜⵓⵓⵙⴰⴼⵜ/ⵜⵓⵥⵍⴰⵢⵜ ⵏⵏⴰ ⴱⴰⵀⵔⴰ ⵉⵛⵇⵇⴰⵏ. ⵉⵙⵔⴳ ⵡⴰⴷⴷⴰⴷ ⴰⵏⵏ ⵍⵍⵉⴳ ⵉⵍⵍⴰ ⵜⵉⵣⵉ ⴰⵏⵏ ⴰⴷ ⴰⵙ ⵙⴽⵔⵏ ⵉⵎⴷⴷⵓⴽⴽⴰⵍ ⵏⵏⵙ ⵓⴳⴷⵓⴷ ⵏⵏⵙ ⴷ ⵉⵎⵓⵙⵙⵓⵜⵏ ⵉⵎⴰⵣⵉⵖⵏ ⵏⵏⵙ ⵢⴰⵏ ⵓⵖⵓⵕⵉ ⴳ ⵉⵎⴰⵙⵙⵏ ⵏ  ⵙⴳ ⵉⵎⴰⵙⵙⵏ ⵏⵓⵎⵢⴰⵡⴰⴹ ⴰⵏⴰⵎⵓⵏ ⴰⴼⴰⴷ ⴰⴷ ⴰⵙ ⴰⵡⵙⵏ. ⴹⴰⵕⵜ ⵏ ⵓⵢⴰ ⵙⴰⵔⴷⵎⵏ ⵉⴱⵔⵙⵉⵔⴰⵜ ⵏ ⵜⵎⴰⵡⴰⵙⵜ ⵏ ⵜⴷⵍⵙⴰ ⴷ ⵜⵎⴰⵡⴰⵙⵜ ⵏ ⵜⴷⵓⵙⵉ ⵉ ⵓⵖⵓⵔⵉ ⴰⴷ ⴷ ⴼⴽⴰⵏ ⵢⴰⵏ ⵓⵎⵉⵔⵓ ⵎⴰⵙ ⵔⴰⴷ ⴼⵔⵓⵏ ⵎⴰⵕⵕⴰ ⵜⵉⵎⵇⵕⴰⴹ ⵏ ⵓⵙⵓⵊⵊⵉ ⵏⵏⵙ.ميمون أم العيد من أكادير, ⵀⵉⵙⴱⵔⵉⵙ, ⴰⵎⴰⴳⵔⴰⴷ ⵖⴼ ⵜⵎⵜⵜⴰⵏⵜ ⵏ ⵓⵥⵏⴰⴳ, 7 ⵎⴰⵢⵢⵓ 2019, ⵉⵜⵜⵢⴰⵡⵥⵕⴰ ⴰⵙⵙ ⵏ 11 ⵏⵓⵡⴰⵏⴱⵉⵔ 2025.

ⵉⵎⵎⵓⵜ ⵃⵎⴰⴷ ⴰⵥⵏⴰⴳ ⴷⴰⵔ ⵜⵉⴼⴰⵡⵜ ⵏ ⵡⴰⵙⵙ ⵏ ⵓⵙⵉⵏⴰⵙ 7 ⵎⴰⵢⵢⵓ 2019, ⵉⵎⵙⴰⵙⴰⵏ ⴷ ⵡⴰⵙⵙ ⴰⵎⵣⵡⴰⵔⵓ ⵏ ⵡⴰⵢⵢⵓⵔ ⵏ ⵕⵎⴹⴰⵏ ⵏ ⵓⵙⴳⴳⵯⴰⵙ ⴰⵏⵏ, ⴳ ⵓⵃⴰⵏⵓ ⵏ ⵓⵙⴷⵓⵢ ⴳ ⵓⵙⴳⵏⴰⴼ ⵏ ⵃⴰⵙⴰⵏ ⵡⵉⵙ ⵙⵉⵏ ⴳ ⵜⵎⴷⵉⵏⵜ ⵏ ⵓⴳⴰⴷⵉⵔ, ⴷⴰⵜ ⴰⴷ ⵙⵎⴷⵏⵜ ⵜⴽⵍⵉⵡⵉⵏ ⵏ ⵓⵙⴷⴷⵓⵍ ⵏ ⵓⵙⵓⵊⵊⵉ ⵏⵏⵙ.ⴰⵎⴰⴹⴰⵍ ⴰⵎⴰⵣⵉⵖ, ⴰⵎⴰⴳⵔⴰⴷ ⵖⴼ ⵜⵎⵜⵜⴰⵏⵜ ⵏ ⵓⵏⴰⵥⵓⵕ ⴰ, 7 ⵎⴰⵢⵢⵓ 2019, ⵉⵜⵜⵢⴰⵡⵥⵕⴰ ⴰⵙⵙ ⵏ 11 ⵏⵓⵡⴰⵏⴱⵉⵔ 2025.

 ⵙⴳ ⵜⵡⵓⵔⵉⵡⵉⵏ ⵏⵏⵙ 
ⵉⴷⵔⴰ ⴳ ⵓⴳⴳⴰⵔ ⵏ 70 ⵏ ⵜⵡⵓⵔⵉⵡⵉⵏ ⵜⵉⵥⵓⵕⴰⵏⵉⵏ, ⵙⴳ ⵜⵅⴰⵜⴰⵔⵉⵏ ⴰⴷ :

 ⵜⴰⵎⵎⴰⵔⴰ ⵏ ⵜⵓⴷⵔⵜ (1994)
 ⴳⴰⵔ ⴰⵎⵓⴷ
 ⵛⴰⵎⵀⴰⵕⵓⵛ
 ⴰⵔⴳⴰⵣ ⵏ ⵃⵍⵉⵎⴰ
 ⴰⵔⵉⴳ ⴰⵣⴳⴳⵯⴰⵖ
 ⴰⵎⴰⴳⵓⵙ
 ⴰⵇⵇⴰ ⵏ ⵜⴱⴱⵓⵃⵉⵏ/ⵕⵕⵎⵎⴰⵏ
 ⵙⴰⵕⴰ
 ⵙⵙⵓⵜⵍⵏ ⵓⵙⵙⴰⵏ / ⵣⵔⵉⵏ ⵓⵙⵙⴰⵏ
 ⵜⵉⵥⵕⵥⵖⵜ ⴷ ⵜⵄⵄⵓⵔⵎⴰ/ⵜⵎⵥⵉ
 ⵣⵉⵏⴰ
 ⵓⵛⵛⵏ
 ⵉⴹⴰⵏ (ⵉⴹ) ⵏ ⵓⵔⵡⴰⵙⵙⵙⵙⵉⵏⵉⵎⴰ ⵜⴰⵣⴳⴳⵯⴰⵖⵜ, ⴰⵎⴰⴳⵔⴰⴷ ⵖⴼ ⵓⵙⵎⴷⴰⵢ ⴰⴷ, ⵉⵜⵜⵢⴰⵡⵥⵕⴰ ⴰⵙⵙ ⵏ 11 ⵏⵓⵡⴰⵏⴱⵉⵔ 2025.

 ⵜⵉⵙⵎⵖⵓⵔⵉⵏ 
ⵢⵓⵎⵥ ⴳ ⵓⵣⴰⵣⵓ ⵏⵏⵙ ⴰⵥⵓⵕⴰⵏ ⵜⵓⴳⴷⵜ ⵏ ⵜⵙⵎⵖⵓⵔⵉⵏ ⵏ ⵓⵙⵙⵎⵖⵔ, ⵙⵍⴰⵡⴰⵏ ⴰⴽⴽⵯ ⴳ ⵜⵖⵔⵎⵜ ⵏ ⵓⴳⴰⴷⵉⵔ.

 ⵥⵕ ⵓⴳⴳⴰⵔ 

 ⵄⴱⴷ ⵍⵄⵣⵉⵣ ⵓ ⵙⵙⴰⵢⵃ
 ⵎⴱⴰⵕⴽ ⵍⵄⵟⵟⴰⵛ
 ⵄⵓⵎⴰⵕ ⵍⵓⵟⴼⵉ
 ⵙⵙⵉⵏⵉⵎⴰ ⵜⴰⵎⴰⵣⵉⵖⵜ

 ⵉⵙⴰⵖⵓⵍⵏ
ⵜⴰⴱⵉⴷⴰⴳⵓⵊⵉⵜ

ⵜⴰⴱⵉⴷⴰⴳⵓⵊⵉⵜTraduction et définition en amazigh des 
concepts en français, relatifs aux sciences 
humaines et sociales,Mohamed NOU
Avril 2021. (ⵙ ⵜⵏⴳⵍⵉⵣⵉⵜ:pedagogy) ⵏⵖ ⵜⵎⴰⵙⵙⴰⵏⵉⵏ ⵏ ⵓⵙⴳⵎⵉ ⴷ  ⵏⵖ ⵜⵉⵔⵙⵙⴰⵍ ⵏ ⵓⵙⵙⵍⵎⴷ ⵉⴳⴰ ⵜⴰⴱⵔⵉⴷⵜ ⵏ ⵓⵙⵙⵖⵔ ⴷ ⵓⵙⵎⵔⵙ ⵏ ⵓⵙⵙⵍⵎⴷ, ⴷ ⵜⵎⴰⵎⴽⵜ ⵏ ⵜⵢⴰⴼⵓⵜⵉⵏ ⵏ ⵜⴱⵉⴷⴰⴳⵓⵊⵉⵜ ⴷ ⵓⵎⵛⴰⵛⴽⴰ ⵏⵏⵙ ⴷ ⵓⵙⴱⵓⵖⵍⵓ ⴰⵏⴰⵎⵓⵏ, ⴰⵙⵔⵜⴰⵏ ⴷ ⵓⴷⵎⴰⵡⴰⵏ ⵏ ⵉⵏⵍⵎⴰⴷⵏ. ⵜⴰⴱⵉⴷⴰⴳⵓⵊⵉⵜ ⵜⴳⴰ ⴰⵏⴳⵔⴰⵡ ⴰⴽⴰⴷⵉⵎⵉ ⴷ ⵉⵔⵣⵣⵓⵜⵏ ⵖⴼ ⵜⵎⴰⵎⴽⵜ ⵏ ⵡⴰⵙⵙⴰⵢ ⵏ ⵜⵓⵙⵙⵏⴰ ⴷ ⵜⴼⵓⵚⴽⵉⵡⵉⵏ ⴳ ⵜⵎⵀⵍⵜ ⴷ ⵓⵎⵏⴰⴹ ⵏ ⵓⵙⵙⵍⵎⴷ, ⴰⵔ ⵉⵙⴽⴰⵔ ⵓⵍⴰ ⵙ ⵓⵎⵔⴰⵔⴰ ⵍⵍⵉ ⵜⵉⵍⵉⵏ ⴰⴽⵓⴷ ⵏ ⵓⵍⵎⵎⵓⴷ. ⴳⵓⴷⵉⵏ ⵉⵎⵥⵕⴰ ⴷ ⵉⵙⵎⵔⴰⵙⵏ ⴱⴰⵀⵔⴰ ⴰⵛⴽⵓ ⴳⵓⵜⵜⵏ ⵉⵎⵏⴰⴹⵏ ⵉⵏⴰⵎⵓⵏⵏ, ⵉⵙⵔⵜⴰⵏⵏ ⴷ ⵜⴷⵍⵙⴰⵡⵉⵏ.
ⴰⵔ ⵜⵙⵔⵙⴰⵍ ⵜⴱⵔⵉⴷⵉⵏ ⵏⵏⴰ ⵙⵎⵔⴰⵙⵏ ⵉⵙⵍⵎⴰⴷⵏ ⵜⵉⵎⵙⴽⴰⵔⵉⵏ ⵏⵏⵙ ⴷ ⵜⵙⵜⵔⴰⵜⵉⵊⵉⵢⵉⵏ ⵏ ⵓⵙⵙⵍⵎⴷ ⵙ ⵓⵙⵎⵎⴰⵇⵍ ⵏ ⵜⵎⵥⵕⴰ ⵏ ⵓⵙⵙⵍⵎⴷ ⴷ ⵓⵔⵎⴰⵙ ⵏ ⵉⵎⵃⴹⴰⵕⵏ ⴷ ⵓⵙⵙⴰⵔⵏ ⴰⵏⵉⵎⴰⵏ. ⵉⵣⵎⵔ ⴰⴷ ⵉⴳ ⴰⵡⵜⵜⴰⵙ ⵏⵏⵙ ⴰⵙⴱⵖⵙ ⵏ ⵓⵙⵙⵍⵎⴷ ⴰⵍⵉⴱⵉⵔⴰⵍⵉ ⴷ ⵉⴼⵔⴷⵉⵙⵏ ⵢⴰⴹⵏⵉⴳⵯ ⴳ ⵓⵙⵙⵍⵎⴷ ⴰⵣⵣⵓⵍⴰⵏ ⴰⵎ ⴰⵙⵙⴰⵢ ⴷ ⵓⴹⵓⴼ ⵏ ⴽⵔⴰ ⵏ ⵜⴼⵓⵚⴽⵉⵡⵉⵏ.
ⵍⵍⴰⵏⵜ ⵜⵉⵙⵜⵔⴰⵜⵉⵊⵉⵢⵉⵏ ⵏ ⵓⵙⵙⵍⵎⴷ ⴷⴷⵓ ⴰⵡⵔⵏ ⴰⵡⵙⵙⴰⵏ ⵏ ⵉⵏⵍⵎⴰⴷⵏ ⵜⴰⵔⵎⵉⵜ ⴷ ⵓⵎⵏⴰⴹ. ⴰⵎ ⵜⴰⵎⵔⵏⵉⵡⵜ ⵉ ⵉⵙⵓⵖⴰⴷ ⵏ ⵓⵙⵙⵍⵎⴷ ⵏⵏⴰ ⵉⵙⵡⵓⵜⵜⵓ ⴰⵎⵃⴹⴰⵕ ⴷ ⵓⵙⵍⵎⴰⴷ, ⵉⴳⴰ ⴰⴱⵔⵉⴷ ⴰⴷⵉⵎⵓⵇⵕⴰⵟⵉ ⵙⵓⵇⵕⴰⵟⵉ ⴰⵎⴷⵢⴰ.
ⵉⵔⵎⵎⵓⵙⵏ
ⵜⴰⴱⵔⵉⴷⵜ ⵏ ⵓⵙⵙⵍⵎⴷ
ⵜⴰⴱⵔⵉⴷⵜ ⵏ ⵓⵙⵙⵍⵎⴷ ⵜⴳⴰ ⵜⴳⵔⵓⵎⵎⴰ ⵏ ⵉⵎⵏⵣⴰⵢⵏ ⴷ ⵜⴱⵔⵉⴷⵉⵏ ⵏⵏⴰ ⵙⵎⵔⴰⵙⵏ ⵉⵙⵍⵎⴰⴷⵏ ⵃⵎⴰ ⴰⴷ ⵍⵎⴷⵏ ⵉⵎⵃⴹⴰⵕⵏ. ⴰⵔ ⵙⵜⴰⵢⵏ ⵜⵙⵜⵔⴰⵜⵉⵊⵉⵢⵜ ⵉⵎⵉⴽⴽ ⵙⴳ ⵓⵙⵏⵜⵍ ⵏⵏⴰ ⵉⴳⴰⵏ ⴰⵡⵜⵜⴰⵙ ⵏ ⵓⵙⵙⵍⵎⴷ, ⴷ ⵢⵉⵎⵉⴽⴽ ⵙⴳ ⵜⴰⵔⵎⵉⵜ ⵏⵏⴰ ⵉⵍⵍⴰⵏ ⵖⵓⵔⵔ ⵉⵏⵍⵎⴰⴷⵏ, ⴷ ⵢⵉⵎⵉⴽⴽ ⵙⴳ ⵓⵎⵏⴰⴹ ⴷ ⴰⵡⵏⴰⴹ ⴷ ⵜⵎⴰⵎⴽⵜ ⵏ ⵓⵙⵙⵍⵎⴷ, ⴷ ⵡⴰⵏⴰⵡ ⵏ ⵓⵙⵙⵍⵎⴷ ⵍⵍⵉ ⵉⴳⴰⵏ ⴰⵙⴰⵖⵓⴷ.
ⵜⴰⴱⵔⵉⴷⵜ ⵜⴰⵙⵙⵍⵎⴰⴷⵜ ⵙ ⵓⵏⵜⴰⵍ
ⵙ ⵓⵎⴰⵜⴰ ⵜⴰⴱⵔⵉⴷⵜ ⵜⴰⵙⵙⵍⵎⴰⴷⵜ ⵙ ⵓⵏⵜⴰⵍ ⵉⴳⴰ ⵜⴰⵢⴰⴼⵓⵜ ⵏ ⵜⵉⵔⵉⵎⵉⵏ ⵉⵜⵜⵢⴰⵎⴰⵥⵏ ⵙⴳ ⵉⵙⴳⴳⵯⴰⵙⵏ ⵍⵍⵉ ⵉⵣⵔⵉⵏ, ⵙⵍⴰⵡⴰⵏ ⴰⴽⴽⵯ ⵙⴳ ⵉⵙⵓⵔⵙⵏ ⵍⵍⵉ ⵉⵍⵎⴷⵏ ⴳⵉⵙ ⵓⵏⵍⵎⴰⴷ ⵏⵖ ⴰⵎⵃⴹⴰⵕ ⴱⵍⴰ ⴰⴷ ⵜⴳ ⴰⵙⵓⵖⴷ. ⴷ ⵍⵍⴰⵏ ⵜⵓⴳⵜⵜ ⵏ ⵉⵔⵎⵎⵓⵙⵏ ⵢⴰⴹⵏⵉⵏ. ⵉⵣⵎⵔ ⴽⵓ ⴰⵙⵔⵙ ⴰⵏⵎⵍⴰⵏ ⵍⵍⵉ ⴳⵉⵙ ⵏⵙⴽⵛⵎ ⵓⵍⴰ ⵜⵉⵍⵉⵍ ⵏ ⵓⵎⵓⵙⵙⵓⵜⵏ ⴷ ⵜⵏⴰⵎⵓⵏⵉⵏ ⵜⵉⵎⵢⵓⵔⵉⵏ, ⴰⴷ ⵙⵍⵎⴷⵏ ⵉⵍⵎⵎⵓⴷⵏ ⴰⵛⴽⵓ ⵜⵣⴷⵉ ⵙ ⵜⵉⵔⵎⵉⵜⵉⵏ ⵜⵉⵏⴰⵎⵓⵏⵉⵏ ⴱⵍⴰ ⴰⴷ ⵜⴳ ⴰⵙⵓⵖⴷ. ⴰⵔ ⵉⵜⵜⵓⵢⵙⵎⵔⴰⵙ ⴰⵔⵎⵎⵓⵙ ⴰⴷ ⵃⵎⴰ ⴰⴷ ⵉⵏⵉⵢⵛ ⵉ ⵜⵉⵔⵎⵉⵜⵉⵏ ⵉⵜⵜⵢⴰⵎⴰⵥⵏ ⴳ ⵜⵉⵖⵔⵉ ⵜⴰⵙⵓⵊⴷⴷⵜ ⴷ ⵜⴰⵙⵎⵎⵓⴷⵜ, ⵙⵍⴰⵡⴰⵏ ⴰⴽⴽⵯ ⵜⵉⵔⵎⵉⵜⵉⵏ ⵜⵓⵣⴷⵉⵔⵜ ⵉⴳⴰⵏ ⵜⵢⴰⴼⵓⵜⵉⵏ ⵏ ⵉⵎⵅⵓⵎⴱⴰⵔⵏ ⵏ ⵓⵎⵔⵎⴷ.ⴳ ⵜⵉⵏⵎⴰⵍ ⵜⵉⵎⴰⵔⵉⴽⴰⵏⵉⵢⵉⵏ ⴷⴰ ⵙⵡⵓⵜⵜⵓⵏ ⵉⵡⵜⵜⴰⵙ ⵏ ⵓⵙⵙⵍⵎⴷ ⴳ ⵜⴱⵔⵉⴷⵜ ⵜⴰⵙⵙⵍⵎⴰⴷⵜ ⵙ ⵓⵏⵜⴰⵍ ⴰⵛⴽⵓ ⴰⵔ ⵜⴼⵍⴰⵙⵏ ⵙ ⵓⵙⴱⵓⵖⵍⵓ ⵏ ⵓⵙⵡⵉⵏⴳⵎ ⴰⴷⵉⵎⵓⵇⵕⴰⵟⵉ ⴷ ⵓⵎⴳⵉⴷⴷⵉ ⴳ ⵓⵙⴱⵖⵙ ⵏ ⵓⵏⵍⵍⵉ ⵏ ⵉⵎⵃⴹⴰⵕⵏ.كورنبلث، كاثرين، ما بعد المنهاج المخفي، شهرية دراسات المناهج، مجلد 16 عدد 1، ص29-36، 1984
ⵜⵉⵎⵥⵕⴰ ⵏ ⵓⵙⵙⵍⵎⴷ
ⴰⵔ ⵜⵎⵎⴰⵍ ⵜⵉⵎⵥⵕⴰ ⵏ ⵓⵙⵙⵍⵎⴷ ⵜⵎⴰⵎⴽⵜ ⵏ ⵓⵎⵎⴰⵥ ⵏ ⵉⵎⵃⴹⴰⵕⵏ ⵉ ⵜⴰⵡⵙⵙⵏⴰ ⴷ ⵓⵣⵣⵔⴰⵢ ⵏⵏⵙ ⴷ ⵓⵃⴹⴹⵓ ⵏⵏⵙ ⴰⴽⵓⴷ ⵏ ⵓⵙⵙⵍⵎⴷ. ⴰⵔ ⵜⵓⵔⴰⵔ ⵉⵙⵓⵔⵙⵏ ⵏ ⵜⴰⵡⵙⵙⵏⴰ ⴷ ⵉⵙⵢⴰⴼⴰⵜⵏ ⴷ ⵡⴰⵡⵏⴰⴹ ⴳ ⵜⵎⴰⵎⴽⵜ ⵏ ⵓⵎⵎⴰⵥ ⵏ ⵓⵔⵎⴰⵙ ⴷ ⵓⵙⵎⴰⵇⵇⵍ ⴰⵎⵇⵔⴰⵏ ⴷ ⵓⵃⴹⴹⵓ ⵏ ⵜⵓⵙⵙⵏⴰ ⴷ ⵜⴼⵓⵚⴽⵉⵡⵉⵏ.
ⵉⵙⴰⵖⵓⵍⵏ
 ⵉⵙⴰⵖⵓⵍⵏ  
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)